text:
Bismillahirahmanirrahim
“Rabbish srahli sadri wayasirli amri wahlul u’k datam millisani yaf kahu kauli.”
O… nak kanduang sibirang tulang, buah hati limpo bakuruang, ubek jariah palarai damam, sidingin tampa di kapalo. Kamari-mari molah duduak, ado rundiang ayah Sampaikan.
Kalau diliek dipandangi nak, dicaliak umua nan tapakai, badan Ayah baransua tuo, kini manjalang anam puluah. Hari patang mantari turun, awan di barat merah sago, malam nan tidak lamo lai. Nyampang tibo saruan Allah, aja sampai capek paminto umua alah tibo dijangkauan. Tabuah digoa tigo-tigo, badan baganjua baliak pulang katampek asa mulo jadi suruik ka tanah nan sabingkah. Badarun aia pamandian, ba lasia bunyi cabiak kapan, dikocong dikabek limo, cukuik satanggi jo aia bungo. Bararak tandu ka surau, tibo di surau dibujuakan, mairiang shalat ampek takbir. Kini manuju ka pusaro, iyo ka pandam pakuburan. Tagolek di liang lahat, tanah sakapa bapakalang, mahereang mahadok ka kiblat, dibateh papan nan sahalai. Badaro tanah panimbunan, tatagak mejan nan duo, manyalo ciluang hitam, do’a dibaco panghabisan. Tujuah langakah mayik di kubua, nak datang malaikaik pai batanyo. Tapi jangankan tanyo ka tajawab, usaha ndak hawa katabandiang, utang ke anak nan takana, kasiah tagaiang alun sampai.
Jo kok basuo nan bak nantun nak, taradok pusako ka bajawek ataupun warih ka di baia, usah diarok dari ayah. Sabab baalah baitu, salamo dunia di tunggu, Ayah diseso parasaian, gilo diarak-arak untuang. Tapi kaganti ameh, bak di urang timbalam, pitih nan babilang, hanyo pitaruah batinggakan, banamo pitaruah Ayah. Itulah tando kasiah sayang, utang nan nyato pado anak, kini ayah lansaikan.
Dangakan molah anak kanduang, simakkan bana nyato-nyato. Satitiak usah lupokan, sabarih janganlah hilang, ganggam arek, paciak tantaguah. Siang ambiaklah ka patungkek, kok malam jadikan suluah pidoman patang jo pagi.
Takalo maso dulunyo, awal mulonyo san kalahia, bundo di dalam pasawangan sadang dilamun-lamun ombak, angin badai, lauik manggilo, kilek patuih hujan basabuang, kalam nan bukan alang-alang. Lua ke Allah, bagantuang indak kamano ka manggapai. Dek lamo lambek badayuang, sapueh-pueh panangguangan sampailah juo di Kualo. Tali turun sauh dibuang, kapa marapek di tapian balabuah surang pasisianyo. Sawajah kapado urang nantun nak, mandi darah sakujua badan, kakinyo malajang-lajang, taganggam tangan nan duo, bunyi pakiak sapanuah kampuang cando pandeka dapek lawan. O . . . buyuang, kok ang nak tahu, itulah anak manusia nan lahia ka bumi Allah nangko lahia sarato jo untuangnyo.
Adopun tujuan jo mukasuiknyo, mangko jo darah samo tibo, sirah hati pakek panganan lambang barani, lahia batin indak manaruah gamang-takuik. Mangapa tangan suok kida mandongkak, manyipak-nyipak, itu ma’ana urang bagak, medan galanggang nan nyo hadang cakak nan tidak kunjuang damai. Pakiak bukan sumbarang pakiak, sorak kumando dilewatkan ibaraik badia jo mariam, tando nagari dalam parang.
Mako pado hakikatnyo nak, hiduik adolah perjuangan dan satiok perjuangan bakandak manang. Kamanangan janjang ka istana manuju kirisi di partuan. Sasungguahnyo manusia adolah rajo, badaulat di muko bumi Allah bana nan manobatkan, “Inni ja’ilu fil ardhi khalifah”.
Untuak itu Ayah pasankan nak, usah manjadi rajo kalah. Nan bajalan manakua-nakua. Mangecek tatagun-tagun, hilang banso punah martabat. Manambah gantang tatanakkan, manyamak dalam nagari. Kalau Waang nak tau juo nak, iduik nangko indaklah lamo, dunia hanyo sakijok mato. Caliaklah contoh jo ibaraik, maso laia di songsong abang, mati di anta dek sumbayang. Antaro abang jo sumbayang, sinan kamat dibacokan hinggo itulah jatah umua. Bakato Muhammad Iqbal, apolah kato dek baliau:
“Umur bukan ukuran masa, hidup tidak takaran zaman, sehari singa di rimba, seribu tahun bagi si domba”.
Ma’ana manjadi singo nak, bukan manggadang bakato darek bakitabullah di tangan, kandak badannyo awak surang. Indak nak, bukan baitu filsafahnyo, tapi bialah satahun jaguang, pagunokan maso nan pendek, bapacu marabuik buko mambuek amal kabaikan. Baguno ka diri surang, tapakai di masyarakat, manfaat salingkuang alam. Untuak apo panjang bajelo, hinggo batungkek saluang api, kalau awak kiliran tangan masak lacuik, makan parentah. Kok kunun pulo, kuma bamiang manggata di dalam kampuang, cilako hiduik tu namonyo.
Salampiah nan dari pado itu, umua bukan sabateh kubua, hiduik bukan salacuik abiah. Tapi adoh hiduik sasudah hiduik. Panjang nan tidak kaujuangan nak. Itulah hiduik di akhirat, kamari tujuan sabananyo. Takalo insan di alam roh, janji-lah sudah tapabuek, patimbang muluik dengan Allah, makhluk kata An-Khalik nyo.
Kito mamaciak tali kamba nak, usah kandua tagang salampiah, dunia akhirat satimbangan. Nyampang kok putuih kaduonyo sinan tahanyuik handam karam. Kini di rintang angan-angan, isuak diseso panyasalan. Di dunia rintang jo ratok, di akhirat gilo jo gagau, kalamlah jalan ka sarugo. Mangana sakah nan bak kian nak, Ayah bapasan, bawasiat, rantangkan banang ka langik, hubuangkan diri jo Tuhan. Jalin kulindan ateh bumi, paharek buhua jo manusia. “Hablum minallah wa hamblum minannas”. Itulah cancangan duo sagarajai, kapa nan duo salabuahan, samo dek awak kaduonyo.
Mano nak kanduang jo nyo Ayah, ijanklah bosan mandangakan, mangecek indak ka lamo, taga dek seso manyimpannyo. Jikok anak taruih mamandang, simak jo daliah mato batin. Adopun tubuah manusia tarbangun dari tigo rungo. Partamo, runggo diateh, kaduo runggo di tangah, katigo runggo di bawah.
Nan dimukasuik jo runggo ateh, iolah ruang di kapalo, bakandak isi pangatahuan, ibaraik dinamo masin kapa, ulu tanago baliang-baliang, pambalah aia di lauik-tan. Tasabuik runggo di tangah, yaitu dado rumpun hati, sangka iman lubuak agamo, ikolah pidoman juru mudi, kaganti kompas di nan kodoh. Jan sampai sasek palayaran, hilang tujuan tanah tapi. Salorong runggo do bawah nak, paruik nan mintak dikanyangkan, umpamo parka tampek barang. Tansano muatan kosong alamaik oleang jalan kapa, dihampeh ombak jo galombang, manantang karam tak batumpang. Atau kalaulah buliah Ayah misalkan kapado alam Minang Kabau tardiri dari tigo luhak. Partamo, luhak nan tuo. Lambang kuciang warnanyo kuniang. Kuciang itu binatang lihai, tinggi pangaruah, berwibawa. Kuniang tando kamanangan. Tujuannyo, urang cadiak adi kuasa, sumber ilmu pangatahuan, “Sains Tekhnologi” kato rang kini. Kaduo, luhak nan tangah. Simbol sirah harimau campo, barani karano bana, hukumpun tidak makan bandiang banamo parentah syarak. Calak alah tajam pun ado, tingga dek bawa manyampaikan. Adaik alah syarak pun ado, tingga dek awak mamakaikan, moral, spiritual, istilah baru. Nan katigo, luhak nan bungsu. Corak hitam lambangnyo kambiang, rila jo saba bausaho, rumpuik nan indak pantang daun, dek padi mangko manjadi, dek ameh mangkonyo kamek. Mangecek iyo jo pitih, bajalan tantu jo kain, karajo tantu jo nasi, ekonomi baso canggihnyo.
Itulah tadi sahalai pilin tigo, tungku tigo sajarangan. Kok waang nak samparono nak, manjadi urang baharago. Sajundun jasmani jo rohani, dunia dapek akhirat buliah. Mako sarek-kan kapalo jo pangatahuan, panuahkan dado jo ugamo, gasaklah paruik jo harato.
Di ateh tungku nan tigo, sinan tajarang kahidupan, masak hakikat manusia insan nan kamil sabatangnyo. Tapi usah senjang, barek subalah nak, rumik naraco manimbangnyo. Kok cadiak sajo dibanggakan, hiduik bansaik tangan di bawah, tagigik lidah bapituah. Ameh hurai nan Ang sambuakan Yuang, loyanglah juo kecek urang. Tapek bak bunyi buah pantun, kok rintiak bana kalodeta, lakek talilik di kapalo, kok cadiak bana kalau suka, kecek timpik di nan kayo. Baitupun awak binguang, maraso cadiak, kecek indak bakarunciangan. Disangko pitih pasak lidah, sombong takabua muaronyo. Gekang-bagekang siliah rarek, indak tau tampuak lah layua, lonjak-balonjak labu anyuik, isi gaja, ampo di dalam mahajan, tuah tarnamokan. Di baliak nan dari pado itu nak, kok di ateh isilah panuah, cadiak alah pandai pun inyo, nan di bawah muatan sarek, pitian sambua, bando malimpah. Tapi pasak ditangahnyo lungga, iman goyang, agamo tipih, hilang pidoman kapa basi. Andaknyo, kok kayo suko dmakan, ringan tangan manolong urang, rajin bazakaik, basidakah. Kok tumbuah awak urang cadiak, kusuik sato-lah manyalasaikan, karuah baringan mampajaniah. Maha cacek murah nasihat. Sinan nagari mako aman.
Mako dari itu nak, satiok kakok ka diawai, rundiang sapatah ka disabuik. Bulek lah bana kato hati, sasuai dalam kiro-kiro, naiak-kan dulu ka daraik, caliak timbangan hukum syarak lai kok dalam ridha Allah. Itulah naraco nan tak paliang nak sarato bungkah nan piawai, indak mangicuah salamonyo.
Anak kanduang balahan nyao, jarek samato Ayah-Bundo putuih tak jo-aa ka diuleh, sapihak ka b adan diri Ayah, urang nan bukan cadiak pandai, ilmu kurang sikola tangguang, mangaji tak sampai katam, rumik lah Ayah babarito. Ndak mungkin si bisu ka banyanyi, mustahil si lumpuah ka manari, baa rang buto ka mambimbiang. Hanyo dek sungguah rajin manyimak dari alam dapek baguru di sinan tibo pangajian. Mari kito cari rasionyo. Dibalun sabalun kuku, dikambang saleba alam, alam takambang jadi guru, bumi jo langik ado di dalam. Kini nak Ayah curai Ayah papakan, tuah cilako nan talukih, dicaliak jo mato batin, diambiak ka ujuik paham sinan tasaiah ma’ananyo. Ado ampek suruhan, ampek tagah nak. Nan partamo iduiklah bak rumpun aua, usah dicontoh bak tibarau. Nan kaduo, tiru baringin tangah padang, jauahkan sifaik bak kiambang. Nan katigo, simaklah anau dalam rimbo, pantangkan jadi bio-bio. Dan nan kaampek, jadilah sarupo paku, ijan saroman jo binalu.
Baa kakanyo rumpun aua, tapuntalang buluah bambu, nyampang tumbuah hitam tapi lereang tanah suko, tabiang mamuji. Kok indak lah urek nan mangungkuang taban bandaro sadionyo. Bukik pun indak taseso, lurah di bawah talinduangan, gagang manjelo dapek junjuang, maso rabuang carian urang, kok gadang banyak manfaat, lah tuo paguno juo. Baitu sifat ka dipakai nak. Dimanapun bumi dipijak, bila di kampung atau di rantau mambao rahmat ka rang banyak. Pandai-pandai jo masyarakat, tau-tau manenggang raso usah pamaha takuik rugi. Kok mangecek ma’agak-agak, pikiakan tiok ka bakato, tapi usah katokan nan tapikia. Sabab luko di pisau tampak darah, nak duo tigo taweh panawa, sanang nan tidak tampak bakeh, tapi luko di lidah sulik ubeknyo mandanyuik ka ubun-ubun, manggaga ka rantai hati. Di lua mungkin tak bakasan, di dalam manaruah kasam. Nan bak kain dimakan nyangek, lipek patahnyo tak barubah, dikambang nyanyai tiok ragi. Bak kato-kato rang tuo ko’ee “kaki tataruang inai badahannyo, muluik tun taloncek ameh tantangannyo”.
Salain nan dari pado itu, satinggi-satinggi batang batuang, pucuaknyo runduak ka bawah, manyilau bumi tampek tumbuah, guno nan tidak talupokan, sambia babisiak bakeh rabuang kok sampai kalian gadang isuak usah lupokan jaso tanah, tau mambaleh budi baiak. Lamahnyo pulo kadikatokan, maliuak di puta angin, manggerai dipupuik ribuik. Bak cando-cando ka tumbang, jangan ka patah ratak tido. Tapi tibo tapaso inyo kareh bisa malantiang ka udaro indak siapo ka manahan. Satiok rueh basambilu, tiok buku bamatang pulo langkok jo duri jo miangnyo, namun tabungkuih dalam kalupak, dari lua tak nampak rupo. Aratinyo, samantang awak diateh, usah pan-den palabiak dado kujua takabua tu namonyo. Balarang bana jo ugamo nak, tacacek sapanjang adaik. Urang iduik banyak batuah, urang mati banyak kiramaik. Lauik sati rantau babego taluaknyo baranjau pulo. Ikhlas-ikhlas kalau manolong, suko-suko kalau baragiah mahamun sakali jangan. Sabaliaknyo, usah palupokan jaso urang, walau sahaluih bijo bayam, gadang faedah manfaatnyo, pamaaf saba jo rilah habiskan dandam kasumat. Bia urang baniat buruak awak babudi baiak juo. Pakaikan bana tu nak kanduang, usah dicayah dilengahkan, itu tantang buluah jo bambu.
Ba’alah pulo jo tibarau. Cubo Ang danga Ang simakkan nak dapek paham hakimahnyo. Iduik tibarau barumpun-rumpun, batangnyo barueh-rueh, badaun panjang bakalupak. Kalau dipandang dari jauah, saroman bana bantuak tabu. Tapi di mamah ramba raia raso amba indak batantu, pangicuah gadang kironyo. Tarau ketek sabantuak jaguang, disilau indak babuah, bungo sahalai tak manaruah. Kalau-inyo tumbuah di lereang atau di tanah katinggian sinan tabukak rasionyo. Barambuih angin ka mudiak, tibarau madok ka mudiak, kok bakisa arah ka ilia inyo baputa kian pulo. Nyampang ditumpu dari ateh, lah sato maangguak-angguak urang diam inyo marumuak. Kian iyo, kamari iyo, lawan jo kawan samo iyo. Pendeknyo sagalo iyo, indak ado nan tidak iyo. Tibo Golkar lah masuak Golkar, urang P-3 inyo P-3, kampanye PDI paliang di muko, indak bapendirian. Aa kasudahannyo jadi anti mambungkuak, masuak karanjang tak baetong, kok pai indak manukuak, pulang indak maluahi, arago bara diri awak.
Di dalam bahaso nasional tapeklah kok dikatokan bahwa inilah lambang kepalsuan, penuh kepura-puraan tanpa motivasi dan munafik sulit dipercaya. Awak ko musti jujur Nak, kok indak katokan indak kok lai tunjuakkan lai, usah takah-takah spuluik alun ditanak lah badarai, manipu diri sendiri. Lagak bak cando urang kayo, mangecek pantang di bawah, baa jeneang baa lah mantiak perak basapuah dijarinyo, sarawa bagantiak juo. Padohal baju basalang balagakkan yuang, tiok kalapau tiok utang cah bon, cah pinjaman, sakali indak babayaran, ditunggu urang diariaknyo. Anak cacak tabang ka benteang, tibo di benteang makan padi, awak rancak putiah, celeang diresek saku tak barisi. Jauahkan bana nan bak nantun nak. Hongeh kecek urang kampuang, bagunjiang urang suok kida.
Ado pulo nan sok urang cadiak, manggaleh inyo nan santiang, impor ekspor buah tutua-nyo, bursa efek nan tau bana. Baisuak kawan disantuangnyo (heh…). Jo ugamo inyo nan paham, nak musarab Mantiak Maani tafsir khazen Imam Ghazali, kasurau tiok hari rayo. Jo politik tau daulu sajak nan dari orde baru, soal KBJ pembangunan sampai ke Irak ke Bosnia, ulu nuklir tanago atom Amerika, Asean juo (heh …). Awak bagak jo aruh balai, sihia jo gayuang ilmu batin, kungfu, karate, silek tuo sadonyo putuih dek baliau, di garegak lai basunguik nyo. Kok ota soal baguru pulo, anjiangnyo paliang batuah, lupak gerai nan hitam kulik, dado lapang jangkia tagantuang, pilang-pilang bapaneh pulo, sambilan bukik kajarannyo, kakandiak kakijang lamo, lah tigo liang kanai saiang, kabangkai sakali balun.
Baitupun nak, ado mangaku santiang jo adat, pantun papatah mahia bana luhak tigo larek nan duo, kato ampek undang duo baleh, pacahan undang duo puluah. Dima-alek inyo lah nampak, kamek manitah pasambahan, ayam kinantan di galanggang. Tapi parangan bacilapuik, tibo kusuik maenjo-enjo, datang karuah maundak-undang, barundiang nak manang surang, mufakat pantang mangalah, bakato indak baistilah. Nan sahandak sabuliahnyo nak, kok iyo awak urang cadiak, cadiaknyo bisa tapakai. Kok awak urang indak tahu usah bapurak-purak tahu. Ikolah nan di katokan dek konghuchu “Orang yang paling bodoh ialah orang yang tidak tahu bahwa dia tidak tahu”. Urang nan tahu baraso inyo indak tahu iko bisa dibari tahu, tapi nan susah nak, indak sadar kalau inyo pandia, aa iko panyakik abih ubek tunggu mananti aja-lu lah, sifaik cadiak tak dapek dituruikkan, bodoh tak bisa diajari. Itulah sifaik cilako, buangkan bana jauah-jauah nak, usah ditiru dituladan.
Aa kini caliaklah pulo kayu gadang, baringin di tangah padang. Baurek cukam ka tanah, jauah taunjam ka pitalo, panuahlah bumi di rumpunnyo. Dek gampo indak tabukek-kan, dek badai alun ka ta-oleang, ko-no lah goyang manilalu. Taguah jo pandirian, istiqamah dengan tauhid, beprinsip tegar dan kokoh. Kalau yakin tumbuah dipaham, sajangka duduak tak bakisa, satampok tagak tak bapayuang, walau baalah bujuak rayu, haram kuniang karano kunyik pantang lamak ulah dek santan. Rugi jo pitih ndak ditumang nak, jariah payah pasa biaso, tapi jaan diago martabat urang. Lompek-salompek ambua tibo indak baserap kato duo, tak iduik mati pun jadi.
Kayu baringin bapucuak cewang ka langik, tinggi malepai awan biru, pidoman musafir lalu. Daun rimbun buliah bataduah, bakeh balinduang kaujanan, paneh kaganti payuang panji, ureknyo tampek baselo, batang nan gadang kasandaran, dahan nan rampak ka bagantuang. Aratinyo panutan di masyarakat, cadiak ka bakeh rang batanyo, kayo-ka tampek rang batenggang, bagak tumpuan ka mangadu. Satitiak katonyo di lauiktan, garak dibari jadi contoh, sifat ka suri jo tuladan, sumarak urang di nagari. Perduli dnegan lingkungan, baitu ungkapan maso kini.
Sungguahpun beringin tinggi manjulang, tapi tingginyo manungawi bukan maimpok nan dibawah. Walau gadangnyo tabirumbun, gadang manenggang ka nan ketek, urang nan indak takuik talendo. Itulah sifaik pamimpin nak, samantang bapisau tajam indak sumbarang dirawikkan doh, jikok manembak baalamat jaleh sasaran makan pelor. Tapi kalau daram atteh lah nyo kabawah, karusuak siku bamain kamuko manggadang sipak, atau lah runciang juo nan barawik, lah nyato lurah tak babatu, marasau sajo dari ateh, bukanlah sifaik dek baringin nak. Ingeklah apo bilo kayu lah rabah, baa bana lah kagadangnyo, batang lapuak daun karegek usah diarok ka bapucuak, antah tindawan ka bungonyo. Tuah nan lamo ilang lalek jo loncek-loncek ka batonggok urang mancibia bakuliliang tangguang lah doso salamoko. Pahamkan bana tu Nak kanduang, ubek makan pantangan dikana jauah bala jo panyakik.
Nan kaji baringin tangah padang, baa pulo nasib kiambang. Jikok kiambang ka dibaco itulah samalang-malang untuang nak. Iduik nyo manyisiah-nyiah kok ingok manapi-napi, katangah takuik dek galombang. Lai baurek indak cukam, tajuntai kapalang turun. Walaupun tumbuah di aia tapi tarandam-randam nyo tak basah, tarapuang-rapuang nyo tak anyuik. Biduak lalu awak basibak, dek angin badan batundo, kok kunun riak mahampehkan. Kiambang adolah simbol manusia rapuah, lamah darah bamental loyo. Sadangkan iduik ko parsainga nak, parang ganas medannyo kejam, tekad mambantu nan partamo, mansiu nan kaduo. Ragu-ragu dalam basikap bimbang satiok kaputusan, alamaik awak mati, satokok lah kalah sabalun parang. Urang panggamang mati jatuah nak, urang pandingin mati anyuik, takuik jo bayang-bayang surang. Dek sabab karano itu, yakin-yakin jo pandirian. Jaan bak payuang tagajai pasak co alang-alang lamah bingkai, sasiuik angin mandatang sasambua rinai manimpo awak lah kucuik mati aka. Tapi naiakkan panji-panji Ang yuang, bangkikkan Nur Muhammad kipehlah baro tungku batin. Sakali masuak ka galanggang, pantangkan babaliak pulang. Patah sayok batungkek paruah, lagu nan usah tabangkalai, cilako ayam disabuangan.
Jikok sapancuang alun putuih kalau salangkah indak sampai, kini gagal bisuak ulangi. Dibaliak-baliak ba-mamanggang baru nyo masak lua dalam, diulang-ulang bak manyapuah sinan tatampak mangileknyo, sabab “kegagalan adalah sukses yang tertunda” baitu kecek cadiak pandai.
Simaklah pulo anau jo rimbo nak, tumbuah tak rago urang tanam barabuik sigaek nak mamanjek indak suatu nan tabuang. Batangnyo manganduang sagu, makanan urang sa nagari jo kudo-kudo malamakkan, ruyuang diambiak ka pincuran, kok dikabuang dibalah-balah, elok ka kasau jo kalantai, ka paga nan rancak bana. Daun nan tou jadi atok nan pucuak ka daun rokok lidih disusun jadi sapu. Ijuaknyo elok ka tali, saga pun banyak kagunoan. Buah lamak nirunyo manih. Dimasak jadilah gulo, diparam tuak namonyo, kok rasan itulah cuko. Sampai-pun ka miang palapahnyo, tapakai ka rauak api, sabalun datang Kewe jo Ronsul jatuih dakek urang namokan. Sungguahpun awak urang batuah banso anau indak takabua sifaik sombong jauah sakali. Tagaknyo manjauah-jauah, indak mamiliah tampek tumbuah, di bukik, di lurah dalam, di nan lereang atau nan data. Bia di gurun tanah lakuang inyo basanang hati juo. Daun nyo ndak rampak bana, kok gugua salero tuo, jatuah barungguak ka rumpunnyo, indak tagaduah kiri-kanan.
Santano manusia mancontoh anau nak, batang sampia namo asiangnyo. Pastilah, nagari aman kampuang santoso gemah ripah loh jenawi, barek lurah tanam manjadi. Itulah masyarkat nan adil makmur, di bawah ampun ridha Allah. Mako tacapailah nagari nan “baghdatun tayyibatun warabun ghafur”. Sabab baalah yo baitu nak, satiok urang bapancarian mampunyoi padok surang-surang tak ado istilah pangangguran. Tatimbun jurang kamiskinan, hilanglah bingik ke nan kayo, kecemburuan sosial kato rang kini. Sadonyo berpotensi, sadonyo aktif produktif, nan buto panghuni lasuang, nan pakak palapeh badia, nan lumpuah panggaro ayam, nan binguang suruah-suruahan. Inilah sumber daya manusia modal utama pembangunan baitu pemimpin mangatokan.
Niro ndak buliah sombong ka lidih, kok indaklah karajo sapu batumpuak sarok di laman. Walau hanyo miang palapah usah dileceh diremehkan. Sabab dek rabuak kaiduik api sanggup mambaka rimbo rayo. Mako kalaulah sampai tak paguno nak, ilia santai mudiak bamain, lah gadang bagelong juo, iduik bagantuang ka ranggaek. Malulah awak bakeh anau, urang lah pulo dari sampiak. inok manuangkan tu nak kanduang, bao pikia dalam-dalam.
Kaba baraliah, inyo lai sungguah baraliah sinan juo dikaji, tantang bio-bio. Nan dikatokan bio-bio nak, bagagang mamanjek samak, biaso tumbuah di baluka roman saujuik kacang paga. Buahnyo baduyun-duyun, kulik bakilek kuniang hamek haluik babulu anak kuciang, itulah miang sabananyo.
Mako salain banamo bio-bio kacang miang namonyo juo jarang lah urang nan tak tau. Dek inyo bagagang panjang, bio-bio manjala tanah, supayo tagak bak urang pulo tapaso malilik batang bagantuang ka rantiang kayu. Banyak kacang pakaro kacang, kacang miang paliang manggata. Gata dek miang bio-bio taseso sabatang tubuah, jantuang lah mintak gawiak pulo. Ba’a bana sakik padiahnyo nak sulih lah Ayah mangatokan, antah kok urang nan marasai.
Sumpah, kutuak, caci-makian, upek caraco, caruik kungkang, dibanci salamo hiduik. Jangankan ka mandakek, mandanga namo sajo lah jajok. Kok kunun maliek ka pamenan. Jo api mamunahkannyo nak tunggua dikikih dilantiangkan, baitu doso kacang miang.
Nyampang kok kito manusia mamakai sifaik bio-bio, sakampuang kanai miangnyo manggata turun-tamurun. Jauahkan laku nan baitu nak, buliah salamaik hiduik awak. Cubo wa’ang bayangkan, ulah dek asuang jo pitanah, gunjiang kian kincah kamari, bisa mararak kasiah sayang urang balaki di sibaknyo. Tibo didagang panggaleh lahabiah di timpo kabakaran, tansano api nan mamakan tingga juo puntuang baronyo. Taga dek bingik dangki urang toke manjadi anak buah. Santano kantua ditimponyo direktur masuak pinjaro, manajer dipecat tagak, sekretaris tabaok rendong. Untuak itu Ayah ingekkan, hati-hati dalam bagaua, banyak batamu bio-bio nak ulek bulu namonyo juo. Karena bak cando jujur muluik manih baso katuju, awak talen parlente pulo panampilan pun mayakinkan. Ado kalonyo potongan dukun paham rasio dalam batin pandai manakok hati urang. Kadang-kadang bantuak ulama, hadihnyo balapiah-lapiah, ayatnyo bak ilia-ilia, iko dalia iko ma’ana. Ado juo rupo sarjana tau jo pasal undang-undang hukum pidana jo perdata. Geleknyo baragam, kicuah jo kecoh nan nyato inyo manyerak miang cundang kabaji nan nyo agiah. Pura-pua ibo, kasihan katonyo ingin nak manolong barisuak urang batagak gaua gawik gapai sapanjang jalan baliau mangakeh di subaliak.
Ma adoh iyo urang macam itu nak, adoh sifaik nan ka dipakai, yaitu manjauah. Ibaraik marambah bio-bio kok hanyo dioyak dari bawah atau diruntun diratehi alamaik miangnyo batebaran badan ang juo nan kagata. Kalau ka tangguang-tangguang masuak sakadar badebat manumpalak eloklah manyisiah sajo. Sabab dek aluih makan jarumnyo, rumik mancari jajak masuak. Indak batali ka diri atau tampuaknyo ka dijinjiang salain dandam parang batin batinju kasudahannyo. Basuo bak pantun-pantun urang, jam gadang di Bukittinggi talatak di Pasa Ateh, tukang palindih daulunyo. Haluih karajo urang kini mangarang bungo jo karateh dek kumbang basosok juo. Nak duo pantun sairiang, babuah rambai di puguak, bungo disasok barau-barau, ulah parangai kayu bungkuak, caia malaleh kuduak kabau. Pahamkan bana tu nak kanduang, jago diri ang kanai miang, apolai manjadi miang, samo tak elok kaduonyo.
Adopun paku ataupun pakis tarmasuak bangso suku rumpuik. Sajak dulu di ranah minang paku takato jadi sayua sampai kini musaua juo. Malah ndak sajo di kampuang awak, lapeh ka Jawa, ka Malaysiam ka Ambon, ka Kalimantan, sampai Brunei Darussalam, populer katupek gulai paku, lontong Padang namonyo sinan. Nan paliang lamak dicampua jariang, serak-serakan udang bariang, asamnyo, asam balimbiang, bungo sambuang konconyo bana. Kok nak tau jo lamak paku nak cubo diulang maangek-i, lah masiak mangkonyo sero. Tapi ado saketek nan maibo, manuruik pituah angku doktor, paku ndak manganduang gizi, sanasib pulo jo cubadak, manganyang indak bavitamin (he …). Bialah ka ba’a pulo (heh …). Nan nyato itulah budaya awak, gulai pusako Minang Kabau. Samanjak alun barabalun, maso lauik sacampak jalo, marapi sagadang talua itiak, paku cubadak alah juo. Hidup paku jo cubadak, maju terus pantang mundur (he…).
A . . . kito tinggakan satu taminak, ditala’ah sifaik-sifaik-nyo tu ambiak ka jadi guru. Dari pangalaman ilmu paku ado bana nan kadi tiru. Yaitu, perjuangan manantang hiduik, “Strange for life”, kato si bule. Yakin, gigiah, pecaya diri tapi jujur. Itu nan patuik kito contoh. Cubo ang like, ang pandangi. Indak sajo di tanah lambuak, di tanah lapa inyo iduik, di salek batu jadi juo. Malah indak pun di ateh bumi di dahan kayu tumbuah paku, di batang karambia bisa subur sampai ka pucuak-pucuak, atok paku ko tatap iduik mewah.
Sungguah manjadi pengembara, hinggoknyo indak manyeso, makannyo mancari surang, pantang manggaduah urang lain, bak cando limau di binalu. Mandiri, itu nan patut ka ditiru, suri tauladan ka dipakai. Satantang gigiah jo gagah caliaklah parjuangannyo, walau dihalang, dirintangi, baluka mahambek paneh, angin pun tak dapek lalu ulah dek angkuah kayu gadang. Inyo mampu batahan iduik di bawah bayang kesombongan. Baru kapatang kanai sabik, pagi cako di lanyau kabau, atau diimpok kayu mati, sahinggo punah tingga tunggua, bisuak pagi tuneh tacogok sa-pakan lah rimbun pulo. Panek batauik tak mamba’a, diparun alun ka’abih, antah kok urek nan tacabuik. Tapi, salagi rumpun tak binaso nan paku, bapantang mati. Sadangkan maklhuk tumbuhan tu nak, indak baraka, indak baraso, indak pulo punyo napasu lai gigiah mancari hiduik. Manga kalian kok manganggur, haa. Banyaklah contoh Ayah like, taganda di parantauan, ta tumbuak usaho galeh pondoh poroh pulang ka kampuang. Pangacuik, kok ka gadang raso tak mungkin, pokok tandeh kadai lah lapeh. Carilah mato lokak lain ba’ako lari dari porong. Kandas galeh, lompek ka tukang, ndak lanteh cubo mangantau salek juo ka maojek. Saindak-indaknyo jadi cingkariak, manguli manjawek upah. Pendeknyo usaho, tidak satu jalan ke Roma kato rang sinan. Nan ka usah, kalau ba CV. Duo Jari, ma’agen manjua ganja, manempe jo tante girang, adaik malarang, undang managah, isuak basinggang di narako. Kok lai baliak ka kampuang, basawah mambuka landang, baparak, taranak ayam, syukur bana turun ka tani. Ha… iko indak sawah tingga, ladang marimbo, hutan kosong, lahan talantar, inyo nak sungguah di palantah. Tangah hari di lapau juo, domino balapia-lapia, gurau jo kincah nan utamo. Sahinggo di luluak tajak balariah, pinggan tak cukuik. Pamaleh, kanker jo tumor dalam hiduik nan panyagan, pambarek tandan, pamalu lambek bakisah.
Pantang cilako kami dulu, bagayuik ka urang tuo, babaliak makan ka pusako. Apo lai marengek-rengek, pacar den lah gadang juo, kawin ka ba’a ko den lah Ayah, itu haram bagi anak Minang. Baitupun taradok palajar, mahasiswa nan pacah mental, pangaluah panjang, patuik baraja dari paku. Mantang-mantang anak kuliah, gengsi bana turun ka pasa, namuah manjadi kutu rumah. Panganggur intelek bahaso trend-nyo, rumus nan dipakai-nyo. Tujuan sikola jadi pegawai, cari karajo ilia mudiak, masuak kantua kalua kantua, lamar kian kamari, mohon kamari. Sahinggo lah tipih tapak sipatu, tabuak sarawa, tenteang ikua, batarimo ka indak juo. Tidak ada lowongan atau tunggu saja panggilan, baitu jawab pesonalia. Mako dek bosan gilo mananti umua samakin gaek juo. Kasudahannyo, baputuih aso, tibo depres, frustasi, mamanuang, panggalak surang. Dicarak lai kaleang baigon, babuih muncuang dalam kamar. Cengeng, mako dari itu nak, karano waang lah SMA nan Insya Allah tanago Ayah kuek juo, talakik manyambuang ka fakultas, kini-kini Ayah pasankan nyampang kok jadi mahasiswa, sampai-tak sampai di wisuda, jaan pasang jarek samato jadi pagawai di kantua-kantua. Karano pitiah tiok mangarik, sogok-manyogok lah biaso atau dek sabab karano lain indak manabuak cito-cito. Mako, bukak-lah usao surang, bewiraswasta, bahaso kalian. Jaan tagoda baman jo pagawai, kok indak di kantua indak ka makan, badasi juo ndaknyo, musti sanggup mandiri, bedikari. Ingek kato Bung Karno “Kesempatan itu bukan ditunggu tapi diciptakan”. Kalau hanya hiduik manunggu, samo awak jo lawah-lawah, sifaik pasif tu mah namonyo. Sadangkan awak harus agresif, progresif dan dinamis. Baitu karakter urang Minang, watak pusako dari dulu, kini kalian mawarisi. Adopun nan ka di pantang ka dihindari, laku parangai dek binalu, sifaik cilako dibaoknyo. Takalo bamulo, inggok manempe di kulik dahan, duduak di ujuang-ujuang rantiang. Eloklah baso batang limau, urang bataduah di baok naiak, dijamu dibari makan, tamalam diagiah lapiak. Dek lamo lambek manompang mulai bapucuak salai daun, kian hari batambah rimbun, urek manjala-jala juo kini malilik mangulampai. Akia kato sudahan kalam, nyo barantiang badahan rampak, badaun babungo kambang, batang gampa urek mancakam, kalahlah nan asa dek nan tibo. Kini limau tingga jo namo, ujudnyo nyato la binalu, sumpah bagumam batangguangkan. Jauahkan sifaik nan baitu nak, gadanglah doso mudaratnyo. Tahu-tahu iduik manompang, awak buliah urang tak rugi, usah kalamak dek awak surang, cadiak buruak tu mah namonyo. Licik, kato urang subarang, diagiah hati, bakandak jantuang, nan bak Balando mintak tanah. Buruak laku, jaek parangai, aka ciluah busuak pangana, niaik tak lain maniayo. Banasehat para pujangga, “Jangan ciptakan kebahagiaan di atas penderitaan orang lain” atau bahaso populer Minang Kabau “Lamak dek awak katuju dek urang”. Kok raso dibaok naiak, pareso dibaok turun itulah timbangan rang babudi. Santano budi nan lah pupuah, nak alam sampik langkah tatumbuak. Sulik batenggang bakalaka, badan disisiah urang banyak. Dangalah pantung urang dulu:
Dek ribuik rabahlan padi,
dicupak datuak Tumangguang,
kalau iduik indak babudi,
duduak tagak kumari cangguang.
Babelok babilin-bilin,
di cako padi ka tabiak,
dek elok urang tak ingin,
dek baso urang manggarik.
Kok tumbuah ba induak samang,
tenggang amanah tabinaso,
pitaruah dipaliaro,
martabat dijunjuang tinggi,
caliakkan raso budi baiak.
Ijan samantang urang lah picayo,
awak kuli disangko toke,
ba’a kalatiak ujuang jari,
angek lah tagah dari cangkia.
Nyampang anak iduik di rantau agak-agak di kampuang urang,
bumi dipijak usah lambang,
lauik ditampuah jan bariak,
manyanguak indak mangaruahi.
Turuik-kan adaik caro sinan,
isi cupaknyo nan tatagak,
tiru ragian nan takambang.
Kok bakato di bawah-bawah,
usah pangieh jo panggisia,
kecek maikua itiak jantan.
Lah nyato si pontong tak bajari,
cincin ameh baparagokan.
Urang lah mati indak makan, rimah disapu ka ilaman, pantangkan bana tu nak kanduang. Mambunyikan tipi jo radio, usah sahabiah-habiah puta, tenggang subalah-manyubalah. Mungkin anaknyo baru lalok, tagaduah urang sadang damam, pikiran samak-samak ibo. Samantang awak naiak honda, kanalah urang jalan kaki, kanai potong indak mamba’a, nak nan bedo kabuik di balakang, bunyi knalpotnyo nan manyeso. Kasimpulannyo, walau binalu nan tatuduah ambiak ibaraik jo itibar usah manari di ateh bangkai, Ayah tak suko tantang itu.
O… nak kanduang badan dek Ayah, lah panjang Ayah batutua, bajelo kisah tafsiran, mangaji rasio alam. Tapi ba’awal kato bamulai, Ayah bukanlah cadiak pandai, buto do dalam pangatahuan, rabun di tantang pangalaman. Mako, ibaraik si buto dapek gajah. Nan taresek baru ikuanyo, alunlah tubuah sabatangnyo. Kok lai namuah mambaco, nak manyimak mamparatikan, di alam kuliliang kito nagko batabua suri tauladan, banyaklah contoh jo ibaraik. Jo kaharibaan bisa disauak, paham di batin manampuangkan, sinan basuo lubuak ilmu aia janiah, sayak nan landai tampek baranang aka budi. Dek sabab karano itu, rajin-rajin anak baguru, maliek bayang nan tasirek. Cubolah jawab tako-taki, kiat isyarat dari alam dan itu anjuran dalam syarak tu nak. Tuhan bana nan manyuruahkan, batanyo Allah jo firman-Nyo:
“Apakah kamu tidak memperhatikan betapa bumi dihamparkan dan langit di sungkupkan, apakah kamu tidak memperhatikan pegantian siang dengan malam, apakah kamu tidak memperhatikan keberadaan binatang unta dan lain sebagainya ?”.
Malah tanyo baruntun dari Tuhan kapado kito manusia :
Afala tubbsirun, afala ta’kilun, afala ta’lamun, afala tattafakkarun Ya Ulil Albab?
Satiok tanyo bakandak jawab, nak pudulah pulo tanyo Allah. Hampia sajam Ayah basurah, kini dihimpun ciek-ciek, diambiak pati santannyo. Dari sapanjang tutua tadi tigo sajo isi pidoman, yaitu hubungan diri samo diri, hubungan diri jo manusia, hubungan diri dengan Allah.
Mari disabuik satu-satu. Adopun hubungan diri jo diri indaklah lain mukasuiknyo mambantuak watak jo karakter dalam mancari kepribadian, adolah limo rasionyo, nak. Nan partamo, tujuan hiduik, motivasi jo nawaitu. Dari mano datangnyo awak, sadang di mano kito kini, kamano arah ka dituju. Batanyo ka diri, untuak apo waang ko iduik? Ka manga datang ka dunia-ko? Kok indak tau jawabannyo, Tuhan manolong manjawabkan.
“Wama akhlaktul jinni wal insa illa liyak buduni”.
Tidaklah aku jadikan jin dan manusia kato Allah, kecuali untuak mengabdi kepada-Ku saja. Untuak itu Rasulullah pun batitah, iduiklah sasuko hati, tapi ingek salamo iduik musti ka mati, karajokan apo nan taragak, tapi ingek satiok karajo akan ditanyo, cintoilah apo nan dihati, tapi ingek satiok pertemuan ado perpisahan, itu nan partamo. Nan kaduo, bapandirian taguah, berprinsip nan jaleh istiqamah yakin ke diri. Arek-arek kalau bapacik, taguah-taguah bakeh ka tagak. Usah baganggam-ganggam baro, raso kahangek dilapehkan. Kalaulah tagak di nan bana, ijan ragu manantang bandiang. Nyampang nan hak dirabuik, rampeh, martabat dilanyau urang, pantangkan mundur satapak Yuang, haram bumi bakeh Ang lari. Syahid membela kebenaran daih mangalah dengan salah. Nan katigo, jujur jo amanah. Di dalam hati manusia ado zat nan paliang adil, itulah inyo kalbu kato rang siak, nurani kecek rang pandai, raso pareso keceknyo adat. Musuahnyo, iyolah napasu, sadangkan akal kumari masuak. Mako satiok kakok ka diawai, tanyolah dulu nan di dalam lai kok izin hati nurani. Biasonyo pikia sakali, mananglah nafsu, akal mandorong jo usaho, badan mambantu jo karajo. Tapi baoklah maranuang dalam-dalam, duo tigo ulang bapikia. Kalbu nan suci akan manang, picayolah. Kompasnyo indak jauah-jauah, yaitu hukum cacak jangek. Piciaklah diri awak dulu, sakik dek awak, sakik dek urang. Nah, nan kaampek, dinamis, ligat kato rang medan, lasak kato rang Minang. Usah layua pandingin darah, talampau banyak agak-agak, suko mananti garah alah. Kalau cameh jo gamang lah dahulu, ragu jo bimbang, takuik kanai alamaik karajo tak manjadi. Tapi kok lah habih tenggang jo kalaka nan di juluak ndak jo dareh, nan dijapuik ndak kunjuang tibo, baru tawaqal pado Allah, takdir tu mah namonyo. Hadapilah dunia dnegan senyum, baitu kato ahli fikir. Nan tarakhir, nan kalimo. Yaitu, basifat saba jo rillah. Nan Ayah mukasuik dengan saba, bukan mambatu muko tembok, kanai lampang pipi nan suok, diagiahkan pulo pipi kida, bukan baitu. Tapi, indak cameh wakatu susah, indak takabua di nan lai. Hindakan tamak jo lobo padokan apo nan ado, syukuri barian Allah. Nan manjadi sifat dari napasu, adolah salalu maraso kurang, ha . . . . Tansamno Marapi jadi perak, Singgalang jadi suaso, nyo mintak andikek jadi ameh, Gunuang Sago manjadi intan. Baitu kandak dek napasu. Untuak itu, ado rem nan paliang pakam, yaitu sifat kana’ah. Aratinyo, sifat kana’ah memanfaatkan dan merasa cukup dengan apa yang diperoleh. Kok urang baparabola, dek awak tipi hitam putiah, usah manonton ka subalah. Tapi, nikmatilah nan awak punyo karano itu baru nan ado. Dek ranggaek nan tidak mampu, maraso banggalah tamat SMA gunokan ilmu nan didapek, itulah inyo sifaik kana’ah. Ba’a pulo hubungan diri jo manusia, dek kito makhluk sosial nan hiduik sanda-basanda, mangko paeloklah hubungan jo masyarakaik. Ba’alah kacadiak awak, baralah kabanyak pitih, kito paralu jo manusia. Saindak-indaknyo paja sirah baru ka laia. Kalau wa’ang mangecek surang, galak-galak indak bakawan, Ayah antakan ka padang gaduik, tandonyo utak nan lah kanai. Katahui-lah nak, sahino-hino hiduik, kalau awak disisiah urang ilia lalu, mudiak tak singgah, ka tangah tarapuang-apuang, ka tapi tapenda-penda. Banyak pintu caro bagaua, kuncinyo hanyo sabuah. Yaitu, hormati orang lain, sakali urang dimuliakan, balipek gando kabalehnyo. Ciek jari manunjuak, tigo nan untuak awak.
Ado limo nan musti dipakai. Manolah caro nan limo, Partamo, panyapo,; Kaduo, pamuji; Katigo, panolong; Kaampek, pamaaf; Nan Kalimo, panyuko. Tagua sapo dimaa basuo, ibaraik asahan silaturrahim, batin tajam, budi bakilek. Paramah baso katuju, muluik manih kucindan murah, sopan jo santun dilabiahkan. Nan elok, nan rancak bana awak dulu mulai manyapo nan bansaik, sapo dahulu piliah-piliah manyapo gadih, tanyo-batanyo ka sia tantang hobi, tantang usaho, tantang dnsanak familinyo. Kok anak tingga di kampuang, sapo satiok urang lalu, usah disibak jo di sisiah. Pangkek rang gaek dipa-apak, patuik ba amak imbau amak, ba-inyiak atau ba-angku, ka nan ketek baitu pulo. Nyampang awak di rantau urang, asal kenal wajib disapo. Paliang indak, angguak ketek, bahalo, baangkek tangan, itu kapalo baso-basi.
Adopun sifaik dek manusia nak, ingin dipuji, dikagumi, diumbuak, disanjuang-sanjuang, bataruih-tarang nyo nan sagan. Siapopun ingin panjang umua, tapi takuik manjadi tuo. Mako sananglah bana dihatinyo, dikatokan baliau awet mudo, umua gaek, kaniang bakilek, taimpik galombang anak bujang, ha . . . . Pujilah nan disayanginyo, anaknyo nan kamek, lincah, galeknyo nan tagak tali, tapi ijan dipuji inyo rancak, balapia tinju dihiduang ang. Agak-agak maanjuang urang nak, usah malimbak, malabiahkan, overdosis ibaraik ubek. Bisa malonjak anak bayi, babaliak aruah panabangan, nak tuah dapek cilako. Sasudah itu suko manolong, malang mujua, sakik jo sanang, indak kalapeh dari tangga, kini urang bisuak kok awak. Bakato Buya Hamka :
“Jangan tetawakan orang jatuh, tapi bersyukurlah kalau anda tidak jatuh, dan sebaik-baik pekerjaan adalah menolong orang dalam jatuh”.
Kok sanang jalang-manjalang, kok sakik silau-manyilau, kok mati janguak-manjanguak. Banyak caro manolong urang, tolong jo pitih jo harato, tolong jo jariah jo tanago, saindak-indaknyo tolong tolong jo aka pikiran, jo do’a jadi juo. Sauleh rimah dalam litak labiah lah gadang manfaatnyo dari sakancah nasi, katiko kanyang.
Nan katuju dek Rasulullah, pamaaf indak pandandam. Sampilik mambari maaf, pamaha jo karilahan, itulah urang rendah budi. Mambayang ka paroman-nyo, muko karuah, kaniang bakaruik, hati kasek, bantuaknyo sanga, lah pupuih Nur-Hidayah. Sadangkan Adam lai nyo khilaf, talampau pantang makan khuldi, Tuhan mambari kaampunan, kok kunun-lah kito makhluk. Manuruik dalih biasonyo, nak apobilo urang pabaso tando ceke, apobilo pacimburuan tandonyo jahek, urang pasumpah tando ciluah, pandandam tando takabua, setan basarang di hatinyo. Awak barasiah tak badoso, urang lah salah kasadonyo, namuah batahun ndak manyapo, jo dunsanak bakarek rotan.
Baparingek Nabi jo hadis-nyo, duo nan ka diingek, duo pulo nan ka dilupokan. Nan kadiingek, salah awak ka urang lain, jaso urang ka diri awak. Dan nan ka dilupokan, jaso awak ka urang lain, salah urang ka diri awak. Nyampang sunsang tabaliak pasang nak, cabiak-cabiak silaturrahim, caia ukhwah islamiah, sinan ka turun murka Allah.
Kini nan kalimo, nan kalimo yaitu panyuko, barasiah hati, kok urang mandapek rahmat sato basyukur, bagumbira, nyampang kok bala manimponyo, prihatinlah di nasib kawan. Usah sabaliaknyo nak, manampak kawan barasaki, awaklah masam kurang bunyi, hatipun paneh manggalagak, mancaliak kadai urang kayun, dek awak susuik jua-bali. “Ayam batino nan batalua, ikuanyo padiah dahulu”. Jauahkan sifaik nan baitu nak.
Baitupun usah pamatahkan kecek urang, suko maudi, marandahkan, manunggu utang, di nan rami mamasang pitih barakuak.indak saide sapandapek, balain tapi katagokkan, itu biaso dalam rapek. Tapi agak-agak kalau badebat, iyokan dek urang nan tasampai, lalukan dek awak jo daliahnyo, indak bakasam sambuang parak. Manyubarang di aia dareh adolah bana rasionyo. Ambiak ancang agak kahulu, turuikkan hiliran aia, manyerong ansua ka mudik, malereng geser haluan, biduak ka sampai di subarang. Usah disongsong aruih sungai, karam di riam, diputanyo hanyuik kok indak bamuaro. Manyanangkan hati urang itulah resep pergaulan indak karasan salamonyo, picayolah.
AdApun hubungan timba baliak antaro makhluk dengan Khalik ibaraik ikan dengan aia. Kok nyampang ikan tapisah, carai talantiang dari aia, alamaik hiduik ka sansaro, tak kama manggapai lai. Tapi sabaliaknyo nak, aia indak manganduang ikan, haram kok inyo ka tagamang, samiang alun ka ta came. Baitulah pulo dengan Tuhan, walau manusia kapia sadonyo, langik engka, bumi durako, indak ka sumbiang martabat-Nyo, zat Allah tatap mulia. Dek sabab karano itu nak, ijan manjauah dari Allah. Hubuangkan diri jo nan satu. Salamo jantuang badanyuik, salagi angok turun-naiak, Tuhan nan ambek dilengahkan. Kalau diri sudah manyatu, dakek nan tidak baantaro, jauah nan tidak bajara’an, sinan hidayah turunnyo. Sahamba-hamba tabu nak, limo kali dalam sahari tamui Tuhan jo talipon, mangecek langsuang samo surang. Mintaklah apo ka di mintak, kadukan nasib parasaian, tangih jo ratok ka bapujuak, tagamang lai ka bajawek Rahman jo Rahim salamonyo. Adopun kok Ang nak tau satantang nomor talipon-Nyo, hanyo sabanyak tigo angko. Yaitu, 24434. duo rakaat shalat subuah, ampek rakaat waktu luhua, ampek pulo dimasuak asar, tigo rakataan di mugarib, ditambah ampek shalat isya. Aratinyo, sumbayang nak, sumbayang, sumbayang, sumbayang, usah ditinggakan.
Manuruik sifaik jo janji-janji-Nyo Allah itu Maha Pengampun, murah maaf, maha jo dandam. Tapi ado duo nan tak bahampunan, partamo murtad, kaduo syirik. Nan dimukasuik dengan murtad nyato-nyato mamutuih tali, maurak buhua gagang iman, kato jo ruek mambulakang, katie sirah urang namokan. Sawajah tantang pado syirik, dalam nan inyo baindakkan, hati nan ragu, ragu bimbang. Dilaia lai maangguak, di dalam batin manggeleng. Tauhid saparo sudah, mancari Tuhan salain Allah. Kok itu sfat nan bapakai, berang Allah sampai ka gunjai tunggu jahannam, hari isuak. Jangankan pado Tuhan Allah, manusiapun lai pandai berang. Kok ati bini alah manulak, tubuahnyo lah mambulakang, tandonyo indak nio awak, caraikan istri sanan juo. Atau di dalam inyo basuami, mancari pulo laki lain, wajib ditalak salamonyo. Mamakai istri nan baitu gayuik hukumnyo dalam Syarak, tacacek bana di nagari, layua talingo kecek urang.
Mako kini Ayah ingekkan, hati-hati manjago iman. Taguah-taguah paciak tauhid, usah sumbiang, usahlah cakak. Kok bulek indak bapasagi, picaknyo indak basuduik, runciangpun indak bajipang. Walau ba’alah badai mahampeh, lauik gilo tapan mangamuak, kamudi usah dilapehkan. Hanyo Allah tampek balinduang nak, bukan dukun, bukanlah datu, bukanlah pulo tukang tanuang atau mamintak bakeh kuburan, kok kunun ka setan jo ubillih.
“Iyya kanak budu wa iyya kanasta’in, kapado allah kito manyambah kapado-Nyo pulo mintak tolong”.
Nah… itulah nak, itulah pitaruah Ayah. Kok nasehat ko lah namonyo, kok pituah ka Ang katokan. Nan nyato utang ka anak lah taansua. Lain hari Ayahlansaikan.
A . . . baa Ang kini, karano hari lah laruik malam, badan latiah, mato takantuak, kito baganjua lalok dulu. Insya Allah bisuak kok lai iduik juo, disambuang guliang, ditamatkan surah.
Sagitulah da’ulu, sakian sajo. Mudah-mudahan sedikit waktu lagi akan kami susunkan Pitaruah Ayah serial ke-2. dalam format dan judul yang sama.


c: text/html

text:
Nagari Tuo Pariangan ini merupakan tempat cikal bakal Suku Minangkabau di Sumatera Barat yang disebut dengan Nagari.
Terletak di kabupaten Tanah Datar kecamatan Pariangan sekitar 14 kilometer dari pusat Kota Batusangkar ke arah Padang Panjang.
Perkampungan ini masih memelihara rumah khas 'Gonjong' atau rumah gadang yang tersebar di wilayah kampung pariangan.
Beberapa bukti sejarah yang masih ada di kampung ini antara lain Batu Tigo Luak, Balai Saruang, Prasasti Menhir, dan Sawah Satampang Baniah. (Foto: Ricky Martin)

robotstxt: allowed

filter: keep


text:
O risaulai …
Aia Bangih kapa balayia
Balayia taruih ka Tiagan
Sarek muatan buah palo
Adiak nan manih cubolah pikia
Sudah baiyo baindakkan (ndeh …)
Tangguanglah doso salamonyo (gajai …)
Hei …, gajai … tangguanglah doso salamonyo …
Dari lah Bunguih ka Batang Kapeh
Taruihlah jalan ka Pasa Kambang, o ka Pasa Kambang
Kaia lah putuih ikan lah lapeh
Ikan lah masuak ka pukek urang, o ka pukek urang
Oi risaulai …
Ujuang Gadiang jambatan gantuang
Kawek tarantang ka subarang
Tukang lah anak Panyinggahan
Raso ka putuih hati nan jo jantuang
Di dalam tangan diambiak urang (ei …)
Baitu bana parasaian (gajai …)
Hei …, gajai … baitu bana parasaian (sansai …)
Jalan babelok ka Aia Manih
Jalan manyisik di tapi pantai, o di tapi pantai
Jago lah lalok hati manangih
Sabana sakik kasiah tak sampai, o kasiah tak sampai
Taluak lah Bayua labuahan kapa
Ulando turun yo jo sikoci, iyo jo sikoci
Bungo lah layua kabun lah tingga
Kamano kumbang ka hinggok lai, hoi ka inggok lai
(Ciptaan Tiar Ramon, Dipopulerkan oleh Tiar Ramon, 1980an)
©ourtesy of http://laguminanglamo.wordpress.com/


text:
[Versi Gumarang]
Marapalam tumbuah di rimbo
Tumbuah sabatang mamancia diri
Lah dek ato hati paibo
Dek adiak mungkia jo janji …
Bakucantang bunyinyo sanduak
Dalam balango manari-nari
Lah dek ato Uniang mangantuak
Sajak pagi alun manyugi …
Laaah dek ato ko lai, hei yei yei , dek ato …
Laaah dek ato ko lai, hei yei yei , dek ato …
Bakucantang bunyinyo gayuang
Angku labai nan sadang mandi
Lah dek ato bujang pamanuang
Tambah sampik dunia kini …
Laaah dek ato ko lai, hei yei yei , dek ato …
Laaah dek ato ko lai, hei yei yei , dek ato …
Dek ato …
[kembali ke atas]


text:
Oi adiak nan di kampuang, jauah di Ranah Minang
Adiak kan tau denai di rantau urang
Usah cameh lah bana, usah rusuah lah juo
Cinto denai owai yoik indak bapaliang
Usah cameh lah bana, usah rusuah lah juo
Cinto denai owai yoik indak bapaliang
Oi adiak nan dicinto, galak manih mandayo
Balasuang pipik nan di pipinyo
Aluih budi bahaso, takucak iman di dado
Gadih Rang Minang owai yoik manih urangnyo
Aluih budi bahaso, takucak iman di dado
Gadih Rang Minang owai yoik manih urangnyo
Reff:
Zaman kini kan iyo sabana canggih
Pulang jo oto yo naiak garudo basi
Sabananyo yo kito buliah mamiliah
Pulang pai owai yoik ingkin kamai
Oi adiak nan dicinto, ubek palarai damam
Rindu nan samo kito tangguangkan
Adiak jauah di kampuang, denai tingga di rantau
Batamu kito owai yoik dalam rasian
Adiak jauah di kampuang, denai tingga di rantau
Batamu kito owai yoik dalam rasian
(Ciptaan Rustam Raschani, Dipopulerkan oleh Rustam Raschani)
©ourtesy of http://laguminanglamo.wordpress.com/


text:
Akira Kurosawa
Akira Kurosawa (黒澤 明 atau 黒沢 明 Kurosawa Akira , lahia di Shinagawa, Tokyo, 23 Maret 1910 – maningga di Setagaya, Tokyo, 6 September 1998 pado umua 88 taun) adolah sutradara film Japang sakaligus produser jo panulih skenario. Sajumlah 30 judul film disutradarainyo dalam karier sapanjang 57 taun di dunia film. Kurosawa sacaro laweh disanjuang sabagai salah sauran sutradara paliang penting dan bapangaruah diantaro pambuek film
Pautan lua[suntiang | suntiang sumber]
- (Japang) Akira Kurosawa pado Japanese Movie Database.
- (Inggirih) Akira Kurosawa pado Internet Movie Database.


text:
Provinsi Jambi jadi tun rumah Konsultasi Regional (Konreg) Produk Domestik Regional Bruto dan Informasi Sosial Ekonomi (PDRB-ISE) Wilayah Sumatra tahun 2012. Kegiatan dimulai Senin (2/7/12) malam dengan jamuan makan malam oleh Gubernur Jambi Drs. H. Hasan Basri Agus, MM, HBA bertempat di rumah dinas Gubernur Jambi.
Jamuan makan malam ini dihadiri langsung Menteri Perencanaan Pembangunan Nasional / Kepala Bappenas RI, Prof. Dr. Armida Ali Sjahbana, Kepala Badan Pusat Statistik (BPS) RI, Dr. Suryamin, Diputi Bidang Neraca dan Analis Statistik Dr. Suharianto.
Kemudian Wakil Gubernur Jambi Drs. H. Fachrori Umar, M. Hum, Kepla Bappeda dan Kepala BPS se-Wilayah Sumatra, Direktur Bank Indonesia beserta Kepala Cabang BI se-Sumatra, Ketua TP PKK Provinsi Jambi, Hj. Yusniana Hasan Basri, para Kepala SKPD lingkup Pemerintah Provinsi Jambi, dan undangan lainnya.
Gubernur Jambi mengatakan, terima kasih kepada Ibu Menteri dan Kepala BPS RI, yang telah memilih Jambi sebagai tuan rumah dalam pelaksanaan Konreg PDRB-ISE se-Wilayah Sumatra.
Pemerintah dan masyarakat Jambi, sangat bersyukur dan bangga dengan kehadiran para Kepala Bappeda, Kepala BPS, Pimpinan Cabang Bank Indonesia se- Wilayah Sumatra, yang membawa misi mempersiapkan Koridor Ekonomi Sumatra sebagai sentra produksi dan pengolahan serta Lumbung Energi Nasional dalam MP3EI. RUK


text:
(Berita Daerah – Tanah Datar) Sejumlah personel TNI melakukan simulasi latihan pengamanan Presiden di Istano Basa Pagaruyuang, kabupaten Tanah Datar, Sumbar, Minggu (27/10). Sebanyak 2.169 personil gabungan TNI/Polri diturunkan untuk pengamanan kunjungan kerja Presiden RI Susilo Bambang Yudhoyono ke Sumatera Barat tanggal 28 sampai 31 Oktober dalam rangka meresmikan Jalan Kelok Sembilan di Kabupaten Lima Puluh Kota, meninjau Istano Basa Pagaruyuang di kabupaten Tanah Datar dan pembukaan hari Pangan se-Dunia di Padang.
(et/EA/bd-ant)
Pic : ant


text:
Si kapa di Taluak Bayua
Balampu taruih puncaknyo
Kok kabau pandai batalua
Yo bara lah ka buruak, ka buruak onggok congkongnyo – 2x
Reff:
Dikaji jikok yo sanak sagalo jikok
Jikok nan kokok yo kokok tingga di ayam
Batamu ongok yo sanak basamo ongok
Nan kaluak paku yo sanak batambah kalam
Si pado di Pasa Matua
Manjua bilih kadainyo
Kok kudo pandai basiua
Yo bara lah ka monyong, ka monyong cibia muncuangnyo – 2x
(Ciptaan Zulkarnaen, Dipopulerkan oleh Melati)
©ourtesy of http://laguminanglamo.wordpress.com/


text:
Katipak katipuang babunyi lah nyo gandang
Rami lah urang baralek di Rumah Gadang
Nan ditingkah jo musik, silek tari jo galombang
Banyak lah urang mananti marapulai datang
Nan ditingkah jo musik, silek tari jo galombang
Banyak lah urang mananti marapulai datang
Duduak basandiang nak daro jo marapulai
Selo basimpuah yo urang di bawah tirai
Bujang nan jo gadih iyo banyak nan maintai
Darah badabok hai yo bilo mukasuik sampai
Bujang nan jo gadih iyo banyak nan maintai
Darah badabok hai yo bilo mukasuik sampai
Reff:
Samangkin malam yo alek, iyo samangkin lah rami
Tuo jo mudo manari, iyo tagak lah manari
Kipeh basabuang ondeh mak, iyo kiri lah jo kanan
Nak daro rancak yo kamek, marapulainyo nan manih
Marilah kito ucapkan, salamaik panjang jodohnyo
Marilah kito doakan, hiduik rukun rumah tanggo
Marilah kito ucapkan, salamaik panjang jodohnyo
Marilah kito doakan, hiduik rukun rumah tanggo
Samangkin laruik yo malam iyo lah langang
Banyak lah urang nan pulang iyo lah nan pulang
Tingga baduo sapasang anak daro marapulai
Lalok sakalok ondeh mak oi hari lah siang
Tingga baduo sapasang anak daro marapulai
Lalok sakalok ondeh mak oi hari lah siang
(Ciptaan Rustam Raschani, Dipopulerkan oleh Rustam Raschani)
©ourtesy of http://laguminanglamo.wordpress.com/


text:
Abak jo Amak manga kok antok-antokan
Nan surang lah maranguik, nan ciek manggajimbok
Sia nan salah sabuik atau nan salah takok
Ayah si Eva pangka balanyo
Pagi pai barangkek mangakunyo karajo
Pulang taruih talambek, malam barunyo tibo
Reff:
Mangkonyo denai talambek pulang
Karajo lembur dicubo bak cando urang
Dek amak Eva balanjo gadang
Tapaso ayah juo nan mambantiang tulang
Abak jo Amak mangkonyo jan buruak sangko
Nan surang dek sayangnyo, nan ciek dek cintonyo
Nak rukun rumah tanggo, samo-samo picayo
(Ciptaan Nazif Basir, Dipopulerkan oleh Eva Noerdin, Elly Kasim dan Nuskan Syarief 1974)
©ourtesy of http://laguminanglamo.wordpress.com/


text:
Di Pulau Telo antaro sanjo hari
Jo kapa tundo balabuah di tapian
Mancari pitih manjadi nelayan … (sayang)
Dek lanteh angan paneh jo hujan
Anak barampek nan diagiah makan … (sayang)
Kok badai tibo bado’a ka Tuhan
Salamaikkan kami di tangah lautan …
Kok untuang mujua lauak banyak tabaok
Kok nasib malang jo jari ka dikiro
Reff:
Anak di rumah alah mananti-nanti
Dek arok ayah pulang bapitih
Janji jo anak mambali sarawa baju
Kironyo untuang alun ka mujua
Sabalah nak kanduang …, sabalah sayang …
(Ciptaan Udin BRT, Dipopulerkan oleh Yan Juned – Lime Stone, 1975)
©ourtesy of http://laguminanglamo.wordpress.com/


text:
Lembaga
Observation Study Tour Posdaya LPPM se Sumatera Barat dan Jambi
Sejak Senin 23 Juni 2014, sebanyak 9 Perguruan Tinggi di Sumatera mengikuti Observation Study Tour (OST) Posdaya angkatan ke 72 di Haryono Suyono Centre Jakarta. Universitas Tamansiswa sebagai Perguruan Tinggi yang pertama menumbuhkan dan mengembangkan Posdaya di Sumatera Barat, bertindak sebagai coordinator rombongan pada acara ini. Selain dari Sumatera Barat, ikut juga dalam OST ini Korwil dari Jawa Barat, Jawa Tengah dan STIAMI Jakarta. Perguruan Tinggi dari Sumatera yang mengikuti OST ini adalah : 1)Universitas Tamansiswa, 2) Universitas Andalas, 3) IAIN Imam Bonjol Padang, 4) Universitas Bung Hatta, 5) Universitas Eka Sakti Padang, 6) Universitas Muhammadiyah Sumatera Barat, 7) ISI Padang Panjnag, 8)STAIN Batusangkar, dan 9) Universitas Muaro Bungo Jambi.


text:
Hati den sajak dahulu lah manggarutu dek ndak satuju
Laki den kok hari Minggu inyo mancandu pai baburu
Dek wajib tando balaki, den masak kopi mambungkuih nasi
Lah nasib den punyo laki, baburu babi inyo nan hobi
Reff:
Kok ota mahajan puah, anjiang nyo nan dareh (ondeh mak)
Nyo tuka jo tigo buah wang ringgik ameh (ondeh mak)
Dek hobi baburu babi bialah nak pueh (ondeh mak)
Di denai yo nan paralu, tinggakan pitih pambali bareh
Anaknyo haram sakali satahun kok nyo mamandikan
Anjiangnyo mandinyo jo sabun harum gubalo jo pamenannyo
Manapuak aia di dulang rumah tanggo den juo manangguangkan
Kok buruak, salamo dunia takambang inyo kan laki den juo
(Ciptaan (?), Dipopulerkan oleh Elly Kasim)
©ourtesy of http://laguminanglamo.wordpress.com/


text:
A B C D E F G H I J K L M N O P Q R S T U V W X Y Z All
A
Ambariyanto, Ambariyanto, Jurusan Ilmu Kelautan, FPIK Universitas Diponegoro
Ambariyanto, Ambariyanto, Program studi Ilmu Kelautan, Jurusan Ilmu Kelautan Fakultas Perikanan dan Ilmu Kelautan Universitas Diponegoro
Ambariyanto, Ambariyanto, Jurusan Ilmu Kelautan, Fakultas Perikanan dan Ilmu Kelautan, Universitas Diponegoro
Atmodjo, Warsito
B
D
Dian P.F, Aristi
E
Endrawati, Hadi, Jur. Ilmu Kelautan, Fak. Perikanan dan Ilmu Kelautan, Universitas Diponegoro
Endrawati, Hadi, Program Studi Ilmu Kelautan, Fakultas Perikanan dan Ilmu Kelautan, Universitas Dipenogoro
Endrawati, Hadi, Program Studi Ilmu Kelautan, Fakultas Perikanan dan Ilmu Kelautan, Universitas Diponegoro
Endrawati, Hadi, PS. Ilmu Kelautan, Jurusan Ilmu Kelautan, Fakultas Perikanan dan Ilmu Kelautan UNDIP
Endrawati, Hadi, Program Studi Ilmu Kelautan – FPIK Universitas Diponegoro
F
H
Hakim, Buddin A, Jln. Imam Bardjo, SH. 6 UNDIP Semarang
Handoko, Handoko, Jurusan Ilmu Kelautan, Fakultas Perikanan dan Ilmu Kelautan, Universitas Diponegoro
Handoyo, Gentur, Jurusan Ilmu Kelautan, Fakultas Perikanan dan Ilmu Kelautan Universitas Diponegoro
Hariadi, Hariadi, Jurusan Ilmu Kelautan, Program Studi Oceanografi, Fakultas Perikanan dan Ilmu Kelautan, Universitas Diponegoro
Hariyadi, Hariyadi
Hartoko, Agus
Haryadi, Haryadi, Jurusan Ilmu Kelautan, Program Studi Oceanografi, Fakultas Perikanan dan Ilmu Kelautan, Universitas Diponegoro
Helmi, Muhammad
Hidajat, Wahju Krisna, Jln. Imam Bardjo, SH. 6 UNDIP Semarang
1 - 25 of 116 Items 1 2 3 4 5 > >>


text: Ceritonyo begiko.. Uci ayahku Janek bt Jadek (kalau do silaplah) dilahirkan di Sumatra. Inyo datang kesiko dongen omaknyo jo maso kocik lai mencari ayahnyo yang dah datang dolu. Bilo duo beranak tu sampei ke siko donga-donga ayahnyo dah do lai lagi. Jadi Omaknyo nikah lain (Aminuddin) dan dapek raso2nyo ompek beradik lai. Tigo prempuen dan surang lelaki ( Isa, Tambi, Yahya dan yang prempuen do ku tawu namonyo) . Isa tu pulo jadi Unyang ku jugo iaitu ayah Uci ku, dan inyo duduk di Bidor, tapi Isa duduk di Gunung Mesah Hilir, dan Tambi duduk di Sungei Itek. Yang surang lai tu rasonyo duduk di Gopeng jugo. Unyang Janek tadi nikah dengan Mat Deli dan dapek nenek Buyung, Ibrahim, Hamidah, Harun dan Daud (semuonyo neniek ku dan tinggal di Jeram Mengkuang). Bolah Uci ku pulo Unyang Isa bin Aminuddin nikah dengan Fatimah dan dapek onom anak ( Uci ku yang tuo Arwah Saodah, Arifin, Hendun dan tigo lai do ku ingek namonyo --- meninggal awal). Uci ku tadi nikah dengan Che Dak bt Sidek (berketurunan Acheh kerana arwah Nyang Sidek tu berasal dari Acheh dari Belanda dan pernah tinggal di Pattani sebolum datang ke Malaya, Dia pernah tinggal di Semanggol dan ada anak angkat kata Arwah Tok Ngah ku adalah Taukeh Syarikat Serbuk Kopi Farjar Menyinsing) Wallahua'lam. Unyang Janek (Uci Ayah ku) meninggal umur sekitar 125 tahun. Aku duduk dengen Uci, itulah faktor penting kenapo aku masih boleh menggunakan bahasa rao....


text:
Thailand
Karajaan Thai (namo resmi bahaso Thai: ราชอาณาจักรไทย Ratcha Anachak Thai atau Prathēt Thai), nan labiah acok disabuik Thailand dalam bahaso Inggirih atau dalam bahaso aslinyo Mueang Thai (dibaco: "meng-thai", samo jo versi Inggirihnyo nan baarti "Nagari Thai") adolah sabuah negara di Asia Tanggaro nan babateh jo Laos dan Kamboja di timua, Malaysia dan Taluak Siam di salatan, Myanmar dan Lauik Andaman di baraik. Thailand dahulu dikenal jo namo Siam sampai tanggal 11 Mei 1949. Kato "Thai" (ไทย) baarti "kebebasan" dalam bahaso Thailand, dapek marujuak kapado suku Thai, sahinggo menyebaban namo Siam masih digunoan di kalangan urang Thai tarutamo kaum minoritas Tionghoa.
Daftar isi
Sajarah[suntiang | suntiang sumber]
Asal mulo Thailand sacaro tradisional bakaik jo sabuah kerajaan nan baumua singkek, Kerajaan Sukhothai nan didirikan pado taun 1238. Kerajaan ko kamudian ditaruihan dek Kerajaan Ayutthaya nan didirikan pado pertengahan abaik ka-14 dan labiah gadang dari pado Sukhothai. Kebudayaan Thailand tapangaruah sacaro kuek dek Tiongkok dan India. Hubungan jo babarapo nagari gadang di Eropa bamulo pado abaik ka-16. Thailand tetok batahan sabagai satu-satunyo nagari di Asia Tenggara nan indak pernah dijajah dek nagari Eropa.
Tahun 1932 tajadi revolusi nan indak badarah mambuek dimulokannyo monarki konstitusional. Sabalunnyo dikana jo namo Siam, satalah revolusi nagari ko mangganti namonyo manjadi Thailand pado taun 1939 dan untuak sataruihnyo, pernah sakali mangganti baliak ka namo lamonyo kasudah Parang Dunia II. Pada parang tu, Thailand basarikek jo Japang; tapi katiko Parang Dunia II berakhir, Thailand manjadi sarikek Amerika Serikat. Babarapo kudeta tajadi dalam taun-tahun satalah baakhirnyo parang, tapi Thailand mulai manggarik ka arah demokrasi sajak taun 1980-an.
Ekonomi[suntiang | suntiang sumber]
Satalah mangicok rato-rato pertumbuhan tatinggi di dunia sajak taun 1985 hinggo 1995 - rato-rato 9% per taun - takanan spekulatif nan maningkek pado mato uang Thailand, Baht, pado taun 1997 mambuek tajadinyo krisis nan mambuka kalemahan sektor keuangan dan mamakso pamarintah untuak mangambangan Baht. Satalah sakian lamo dipatok pado nilai 25 Baht untuak ciek dolar AS, Baht mancapai titiak tarendahnyo pado kisaran 56 Baht di Januari 1998 dan ekonominyo malamah sagadang 10,2% pado taun nan samo. Krisis ko kamudian malaweh ka krisis finansial Asia.
Thailand masuak babak pamulihan pado taun 1999; ekonominyo manguek 4,2% dan tumbuah 4,4% pad taun 2000, kabanyakan marupoan hasil dari ekspor nan kuek - nan maningkek sakitar 20% pado taun 2000. Patumbuahan sampek dipalambek ekonomi dunia nan malunak pado taun 2001, tapi kambali manguek pado taun-tahun kasudahnyo karano patumbuahan nan kuek di RRC dan babarapo program stimulan dalam nagari sarato Kebijakan Duo Jalur nan ditampuah pamarintah Thaksin Shinawatra. Patumbuahan pado taun 2003 dipakiroan mancapai 6,3%, dan dipakiroan pado 8% dan 10% pado taun 2004 dan 2005.
Pambagian administratif[suntiang | suntiang sumber]
Thailand dibagi kapado 76 provinsi (changwat), nan dikalompokan ka dalam 5 kalompok provinsi. Nan tiok provinsi barasal dari namo ibu kota provinsinyo.
Politik[suntiang | suntiang sumber]
Rajo punyo saketek kuaso langsuang di bawah konstitusi tapi marupoan palindung Buddhisme Thailand dan lambang jati diri dan persatuan bangsa. Rajo nan mamarintah saat ko dihormati jo besar dan dianggo sabagai pamimpin dari segi moral, hal nan telah dimanfaaikkan pado babarapo kasempatan untuak manyalasaian krisis politik. kapalo negari adolah Pardano Mantari, nan dilantik rajo dari anggota-anggota parlemen dan biasonyo adolah pamimpin partai mayoritas.
Parlemen Thailand manggunoan sistem duo ruang dinamokan Majelis Nasional ato Rathasapha - รัฐสภา, nan tasusun dari Dewan Perwakilan (Sapha Phuthaen Ratsadon - สภาผู้แทนราษฎร) nan baanggota 480 urang dan Senat (Wuthisapha - วุฒิสภา) nan baanggota 150 urang. Anggota Dewan Perwakilan manjalani maso bakti salamo ampek taun, samantaro para senator menjalani maso bakti salamo anam taun. Badan kehakiman tatinggi adolah Mahkamah Agung (Sandika - ศาลฎีกา), nan jaksanyo dilantik dek rajo. Thailand adolah anggota aktif dalam ASEAN.
Demografi[suntiang | suntiang sumber]
Populasi Thailand didominasi etnis Thai dan Lao, nan bajumlah 3/4 dari sadoalah panduduk. Ado juo komunitas gadang etnis Tionghoa. Etnis lainnyo tamasuk etnis Melayu di salatan, Mon, Khmer dan babagai suku urang bukik.
Sakitar 95% panduduk Thailand baagamo Buddha aliran Theravada, tapi ado juo minoritas ketek nan baagamo Islam, Kristen dan Hindu. Bahaso Thailand adolah bahaso nasional Thailand, nan ditulis jo aksaranyo surang, tapi ado banyak jo bahaso daerah lain.
Budayo[suntiang | suntiang sumber]
Muay Thai, samacam kickboxing ala Thailand, adolah olahraga nasional di Thailand dan marupoan seni beladiri disinan. Popularitasnyo mamuncak di saluruah dunia pado taun 1990-an.
Ucapan panyambutan nan umum di Thailand adolah isyarat banamo wai, nan sarupo jo gerakan sumbayang. Hal-hal nan tabu dikarajoan di antaranyo adolah maresek kapalo urang dan manunjuk jo kaki, karano kapalo dan kaki adolah bagian tubuah nan paliang ateh dan bawah.
Pautan lua[suntiang | suntiang sumber]
- (Inggirih) Laman rasmi Thailand
- (Indonesia) Otoritas Pariwisata Thailand - Situs resmi pariwisata


text:
Ondeh … pucuak kacang bajelo-jelo
Daun maraok dalam parak
Mangkonyo risau urek pandan
Kambang sicerek hari patang …
Denai katokan sajak samulo …
Indak den arok ameh jo perak
Indak den silau jo kilek intan
Asa lai dakek jo uda surang … (kanduang ei …)
Cari-cari lah si kumbang cari – 4x
Ahaai … bara lah bana ka angek Padang
Indak sa-angek api narako
Bialah indak baralek gadang
Sa-urang siak oi jadi juo
Cari-cari lah si kumbang cari – 2x
Ondeh … hari pakan nan di Salido
Urang mamukek di Ulak Karang
Bialah makan jo samba lado
Asa lai dakek jo urang
Cari-cari lah si kumbang cari – 2x
Ahai … lai kapa lai pincalang
Sampan juo nan dilamun ombak
Rami pasa rami galanggang
Uda surang nan indak nampak
Ahaai … bara lah bana ka angek Padang
Indak sa-angek api narako
Bialah indak baralek gadang
Sa-urang siak oi jadi juo
Cari-cari lah si kumbang cari – 4x
(Ciptaan Orkes Kumbang Tjari, Dipopulerkan oleh Betharia Sonata)
©ourtesy of http://laguminanglamo.wordpress.com/


text:
” 12 pop minang legendaris ” voc :Ria Amelia
Malang bacinto bintang jo bulan
Kasiah digungguang dek matoari
Bia bacarai nyao jo badan
Putuihlah tali jantuang jo hati
Cinto ka uda den baok mati
Ka dalam tanah maik bakubua
Datang malaikaik yo nan batanyo
Apo kadayo yo nan takana
Kasiah ka uda nan indak sampai
Yo nan takana, kasiah ndak sampai
Cinto den indak ado duonyo
Cinto den hanyo ka uda surang
Bia mangamuak topan jo badai
Cinto den indak ado duonyo
Bia di dunia kasiah ndak sampai
Yo di akhiraik den nanti juo
Uda den nanti dalam sarugo
Cinto den indak ado duonyo


text:
Rashid Maidin
Rashid Maidin atau Rashid Mydin (lahia di Kampung Gunung Mesah, Gopeng, Perak, Malaysia, 10 Oktober 1917 – maningga di Sisakoin, Narathiwat, Thailand, 1 September 2006 pado umua 88 taun) adolah surang pajuang kamardekaan, politisi Malaysia sarato pamimpin Parti Kominih Malaya.
Kahidupan awal[suntiang | suntiang sumber]
Rashid dilaiaan dalam sabuah kaluarga Minangkabau asa Rao, Pasaman, Sumatera Barat.[1] Baliau adolah anak suluang dari salapan basudaro. Baliau manyalasaian pandidikan sakola randah di kelas limo pado sakola Malayu. Tapi kudian baliau maikuti kursus bahasa Inggirih di sakola malam sarato baraja malalui pos.
Akhianyo baliau mampunyoi kamahiran nan mancukuik-i sarato panguasoan bahaso nan baiak untuak bakarajo sabagai surang teknisi di patambangan biji timah Inggirih di kawasan Batu Gajah jo Tanjung Tualang di Perak.
Catatan kaki[suntiang | suntiang sumber]
- ^ Arif Zulkifli, Tan Malaka : Bapak Republik yang Dilupakan, Kepustakaan Populer Gramedia, 2010


text:
Den lapeh uda ka rantau urang
Untuang tajajak jo tanah tapi
Denai bado’a malam jo siang
Salamaik uda pulang jo pai
Nyampang kok denai talambek pulang
Jikok nyo talaik kaba barito
Usah putuihkan kasiah jo sayang
Tandonyo denai dalam sansaro
Ndeh …, usahlah …
Kasiah jo sayang usah rangguikkan …
Bia talambek …, asa lai tibo
Sumpah cinto den …, jan diragukan
Hiduik jo mati indak bacarai
Ka Nan Kuaso basarah diri
Salah di adiak malupokan denai
Badoso uda mungkia jo janji
Ndeh …, usahlah …
Kasiah jo sayang usah rangguikkan …
Bumi jo langik manjadi saksi
Sumpah cinto den jan diragukan
(Ciptaan (?), Dipopulerkan oleh Elly Kasim & Yan Bastian)
©ourtesy of http://laguminanglamo.wordpress.com/


text:
Kota Sawahlunto
Kota Sawahlunto adolah salah satu kota di provinsi Sumatera Barat, Indonesia. Kota nan talatak 95 km sabalah timua lauik kota Padang iko, dikuliliangi dek 3 kabupaten di Sumatera Barat, yakni kabupaten Tanah Data, kabupaten Solok, jo kabupaten Sijunjuang. Kota Sawahlunto punyo lueh 273,45 km² nan tadiri dari 4 kacamatan nan punyo jumlah panduduak labiah dari 54.000 jiwa. Pado maso pamarentah Hindia-Balando, Kota Sawalunto dikenal sabagai Kota tambang batu baro. Kota iko sampek mati, satalah panambangan batu baro dihantikan.
Kini Kota Sawahlunto bakambang manjadi Kota wisata tuo nan multi-etnik, sahinggo manjadi salah satu Kota tuo taelok di Indonesia.[2] Di Kota nan didirikan pado taun 1888 iko, banyak badiri bangunan-bangunan tuo paninggalan Balando. Sabagian alah ditatokan sabagai cagar budaya dek pamarentah satampek dalam rangka mandorong pariwisata jo mancanangkan Sawahlunto manjadi Kota Wisata Tambang yang Berbudaya (Minang: Kota Wisata Tambang nan babudayo).[3]
Daftar isi
Sejarah[suntiang | suntiang sumber]
Namo Sawahlunto manuruik legenda nan ado barasal dari kato "sawah" jo "lunto". Jauah sabalum kadatangan Balando, di kawasan iko tadapek sawah-sawah nan di sakitanyo tumbuah pepohonan nan alun dikatahui namonyo. Jikok ado nan mananyoan namo batang tasabuik, beko dijawek alun tau nan lamo-kalamoan barubah tutua manjadi "lunto", sabuikan dalam bahasa Minangkabau nan ba arti "tidak tahu".
Sajarah dijadikannyo Sawahlunto sabagai kota takaik jo panalitian nan dikarajoan dek geolog asa Belanda ka padalaman Minangkabau (wakatu itu dikenal sabagai Dataran Tinggi Padang), nan ditugaskan dek Gubernur Jenderal Hindia-Belanda. Panalitian patamo dikarajoan dek Ir. C. De Groot van Embden pado taun 1858, kamudian dilanjuikan dek Ir. Willem Hendrik de Greve pado taun 1867. Dalam panalitian De Greve, dikatahui jikok tadapek 200 juta ton batu baro nan takanduang di sakitar aliran Batang Ombilin, salah satu sungai nan ado di Sawahlunto.[4] Sajak panalitian tasabuik diumumkan ka Batavia pado taun 1870, pamarintah Hindia-Belanda mulai marancanokan pambangunan sarana jo prasarana nan dapek mamudahkan eksploitasi batu baro di Sawahlunto. Salanjuiknyo Sawahlunto juo dijadikan sabagai kota pado taun 1888, tapeknyo pado tanggal 1 Desember nan kamudian ditatokan sabagai Hari Jadi kota Sawahlunto.
Kota iko mulai mamproduksi batu baro sajak taun 1892.[5] Sairiang jo itu, kota iko mulai manjadi kawasan pamukiman pakarajo tambang, nan taruih bakambang manjadi sabuah kota ketek jo panduduak nan intinyo adolah pagawai jo pakarajo tambang. Sampai taun 1898, usaho tambang di Sawahlunto masih mangandalkan narapidana nan dipaso bakarajo untuak manambang nan dibayiajo harago murah. Pado taun 1889, pamarintah Hindia-Belanda mulai mambangun jalur kereta api manuju kota Padang untuak mamudahkan pangangkuikan batu baro kaluar dari kota Sawahlunto. Jalur kereta api tasabuik mancapai kota Sawahlunto pado taun 1894, sahinggo sajak angkutan kereta api mulai dioperasian, produksi batu baro di kota iko taruih mangalami paningkekan hinggo mancapai ratusan ribu ton per taun.
Geografi[suntiang | suntiang sumber]
Bantang alam kota Sawahlunto mampunyoi katinggian nan sangek bavariasi yaitu antaro 250 meter sampai 650 meter di ateh pamukaan lauik. Bagian utaro kota iko mampunyoi topografi nan relatif data meski barado di sabuah lembah, tarutamo daerah nan dilalui dek Batang Lunto, dimano di sakita sungai ikolah dibantuaknyo pamukiman jo fasilitas-fasilitas umum nan didirian sajak maso pamarintahan Hindia-Belanda. Samantaro itu bagian timur jo selatan kota iko relatif curam jo kamiriangan labiah dari 40%.
kota Sawahlunto talatak di daerah dataran tinggi nan marupakan bagian dari Bukit Barisan nan mampunyoi laweh 273,45 km². Dari laweh tasabuik, labiah dari 26,5% atau sakita 72,47 km² marupoan kawasan pabukikan nan ditutuik hutan linduang. Panggunoan tanah nan dominan di kota iko aoalah pakabunan sekitar 34%, jo danau nan tabentuak dari bakeh galian tambang batu bara sakita 0,2%.
Takah daerah lainnyo di Sumatera Barat, kota Sawahlunto mampunyoi iklim tropis nan kisaran suhu minimun 22,5 °C jo maksimum 27,5 °C. Sapanjang taun tadapek duo musim, yaitu musim hujan dari bulan November sampai Juni jo musim kemarau dari bulan Juli sampai Oktober. Tingkek curah hujan kota Sawahlunto mancapai rato-rato 1.071,6 mm per taun nan curah hujan tatinggi tajadi pado bulan Desember.[6]
Kapanduduakan[suntiang | suntiang sumber]
Jumlah panduduak kota Sawahlunto mangalami panurunan nan sangek tajam sajak marosotnyo produksi batu baro di kota iko pado tahun 1940, dari 43.576 urang pado tahun 1930 manjadi 13.561 urang pado tahun 1980. Kamudian sacara palahan, jumlah panduduak kota iko maningkek pado tahun 1990, sajalan jo puliahnyo produksi batu baro sajak tahun 1980.
Pado tahun 1990, wilayah administrasi kota Sawahlunto dipalueh dari hanyo 0,778 km² manjadi 27,345 km² jo mambao konsekuensi jumlah panduduaknyo maningkek. Sahinggo pado tahun 1995, jumlah panduduak kota Sawahlunto mancapai 55.090 orang. Namun pado tahun 2000, jumlah panduduak kota Sawahlunto manurun manjadi 50.668 orang, artinyo salamo limo tahun alah tajadi panurunan sakitar 8%. Hal iko disababkan dek sabagian parumahan pagawai PT Bukit Asam Unit Pertambangan Ombilin dipindahkan ka lua daerah Kota Sawahlunto. Sahingga dari sagi iko tampak kaitannyo antaro usaho patambangan batu baro jo jumlah panduduk Kota Sawahlunto.
Hasil Sensus Panduduak 2010 manunjuakkan jumlah panduduak kota Sawahlunto mangalami paningkatan, dari sabalunnya 54.310 orang pada tahun 2008 menjadi 56.812 orang. Kecamatan Talawi merupakan kecamatan dengan penduduk terbanyak, yaitu 17.676 orang atau sekitar 31,11% dari jumlah penduduk kota Sawahlunto. Kepadatan penduduk kota Sawahlunto pada tahun 2010 adolah 238 urang per km², dimano kacamatan Lembah Segar adolah kacamatan nan paliang tinggi tingkek kapadekan panduduaknyo yaitu 431 urang per km². Sadangkan rasio jenis kalamin panduduak Kota Sawahlunto adolah 98, nan artinyo jumlah panduduak laki-laki 2% labiah saketek dibandiangkan jumlah panduduak padusi.
Suku Bangso[suntiang | suntiang sumber]
Panduduak Kota Sawahlunto wakatu iko didominasi dek kalompok etnik Minangkabau jo Jao. Etnik lain nan juo manjadi panghuni adolah Tionghoa jo Batak. Sajak dijadikannya Sawahlunto sabagai kota tambang batu baro atau sajak didirikannya kota iko pado abaik ka-19, pamarintah Hindia-Belando mulai mangirim narapidana dari babagai pinjaro di Indonesia ka Kota Sawahlunto sabagai pakarajo pakso, sahingga sakitar 20.000 narapidana alah dikapakan ka Sawahlunto.[7] Pakarajo pakso ikolah nan dikenal dek masyarakat satampek sabagai Urang Rantai.
Pandidikan[suntiang | suntiang sumber]
Untuak maningkekkan mutu pandidikan jo kompetensi siswa di Kota Sawahlunto, salah satu program pamarintah satampek adolah jo maagiah palatiahan bahaso Inggirih sajak dini[8].
Pamarintahan[suntiang | suntiang sumber]
Sajak tahun 1918, Sawahlunto alah bastatus gemeente (kota). Namun alun sampek manjadi stadsgemeente walaupun hinggo tahun 1930 alah mamiliki panduduak nan banyak. Pado tanggal 10 Maret 1949, Sawahlunto basamo jo wilayah kabupaten Solok, kota Solok, kabupaten Sijunjung, jo kabupaten Dharmasraya kini, ditatokkan manjadi Afdeeling Solok nan dipimpin dek saurang bupati. Salanjuiknyo jo dikaluakannyo Undang-Undang Nomor 18 Tahun 1965, status Sawahlunto kamudian barubah manjadi daerah tingkek II jo sabuikan Kotamadya Sawahlunto jo mulai dipimpin dek saurang wali kota.
Tahituang mulai tanggal 11 Juni 1965, ditunjuaklah Achmad Noerdin, S.H. sabagai wali kota Sawahlunto patamo nan mamarintah hinggo tahun 1971. Indak lamo kamudian tapiliahlah Drs. Shaimoery, S.H. manjadi wali kota salanjuiknyo hinggo tahun 1983, lalu digantikan dek Drs. Nuraflis Salam jo Drs. H. Rahmatsjah nan masiang-masiang manjabek salamo 5 tahun barikuiknyo. Pado tahun 1993, Drs. H. Subari Sukardi manjadi pamimpin kota iko salamo duo pariode hinggo tahun 2003. Kemudian sajak tahun 2003, kota iko mulai dipimpin dek Ir. H. Amran Nur nan juo mamimpin salamo duo pariode hinggo tahun 2013.
Parekonomian[suntiang | suntiang sumber]
Badasarkan data dari Badan Pusat Statistik, Sawahlunto marupokan kota jo angko kamiskinan kaduo tarandah di Indonesia, sasudah Kota Denpasar, Bali. Sawahlunto juo tamasuak kota jo pandapaikan pa kapita kaduo tatinggi di Sumatera Barat,[10] dimano mato pancaharian panduduak sabagian gadang ditopang dek sektor patambangan jo jaso. Salain itu, sektor lain takah patanian jo pataranakan juo masih diminati masyarakaik. Bahkan babarapo kawasan sadang dikambangkan untuak manjadi daerah sentral industri karajinan jo makanan ketek.
Salamo saratuih tahun labiah, batu baro alah dieksploitasi mancapai sakitar 30 juta ton, dan masih tasiso cadangan labiah dari 100 juta ton. Namun maso depan panambangan batu bara di Kota Sawahlunto masih alum jaleh, sabab cadangan nan tasiso hanyo bisa dieksploitasi sabagai tambang dalam. Sadangkan dapek indaknya eksploitasi tasabuik sangek bagantuang kapado panguasaan teknologi jo pamintaan pasa. Salain itu, panyalanggaroan panambangan batu baro juo sadang mangalami reorientsi dek bakembangnya samangek desentralisasi atau tuntuntan otonomi daerah nan mambangkitkan kainginan masyarakaik satampek untuak mangarajokan panambangan surang.
Pahubuangan[suntiang | suntiang sumber]
Panamuan cadangan batu baro di kota Sawahlunto alah manundo pamarintah Hindia-Balando mambangun jalur kareta api manuju kota Padang dalam mandistribusikan batu baro. Pambangunan iko dimulai pado tahun 1889 dan salesai pado tahun 1896.[11] Jalur kareta api iko salain mangubuangkan kota Padang jo kota Sawahlunto, juo mancapai kota-kota lain takah kota Solok, kota Pariaman, kota Bukittinggi, kota Padang Panjang, jo kota Payakumbuh. Namun akibek manurunnyo produksi batu baro sajak tahun 2000, kagiatan pangangkutan batu baro jo kareta api baranti total.
Jarak kota Padang ka Sawahlunto adolah sakitar 95 km nan dapek ditampuah baik jo bus maupun kandaraan pribadi. Dapek pulo diakses jo kareta api nan baroperasi pado hari tatantu dari kota Padang Panjang.
Pariwisata[suntiang | suntiang sumber]
Kota Sawahlunto mampunyoi banyak bangunan-bangunan tuo paninggalan Balando.[12][13] Sabagian bangunan alah ditatokkan dek pamarintah satampek sabagai cagar budaya jo objek wisata, salah cieknyo adolah Gedung Pusat Kebudayaan Sawahlunto. Bangunan tuo lainnyo adolah Kantua PT Bukit Asam Unit Pertambangan Ombilin nan dibangun pado tahun 1916.[14] Bangunan iko mampunyoi menara pado bagian tangah dan di sakitarnyo tadapek taman nan dikenal sabagai Taman Segitiga.
Salain itu, dapua umum nan sabalunnyo dapek mamproduksi makanan satiok wakatu untuak ribuan pakarajo paso jo stasiun kereta api sabagai tampek dikarajokannyo aktivitas pangangkuikan batu baro dijadikan museum pado tahun 2005. Masiang-masiang dinamokan Museum Gudang Ransum jo Museum Kereta Api Sawahlunto.[15] Sadangkan bangunan pusek pambangkit listrik nan didirikan pado tahun 1894, sajak tahun 1952 dijadikan musajik dengan namo Masjid Agung Nurul Islam atau dikenal sabagai Masjid Agung Sawahlunto.[16] Masajik iko mampunyoi ciek kubah gadang di tangah yang dikaliliangi dek ampek kubah jo ukuran nan labiah ketek, dan mampunyoi menara nan tingginyo mancapai 80 meter.[17]
Kagiatan tambang batu baro di kota Sawahlunto juo maninggakan sajumlah bangunan lain takah Silo. Silo bafungsi sabagai panimbun batu baro nan alah dibarasiahan dan siap diangkuik ka palabuahan Taluak Bayua. Silo masih badiri kokoh di tangah kota, kandati indak bafungsi apo-apo. Salain itu, sirene pado Silo masih babunyi satiok pukua 07.00, 13.00, dan 16.00 waktu setempat, dimano pado maso pamarintahan Hindia-Belanda, sirene di Silo iko manandokan jam karajo Urang Rantai atau narapidana nan dijadikan kuli pangambiak batu baro.[18]
Objek wisata unggulan nan ado di kota ini adolah atraksi wisata tambang, dimano pangunjuang dapek mangarajokan napak tileh pado areal bakeh panambangan nan dibangun pado maso pamarintahan Hindia-Belanda. Objek wisata iko dinamokan Lubang Suro nan diambiak dari namo saurang mandor pakarajo paso, Mbah Suro. Indak jauah dari objek wisata Lubang Suro, didirikan Gedung Info Box nan manyadiokan babagai informasi jo dokumentasi tantang sajarah patambangan batu baro di kota Sawahlunto.[19]
Kota iko juo mampunyoi objek wisata lain takah kabun binatang nan mampunyoi lueh sakitar 40 hektare[20] jo Resort Wisata Kandi dengan lueh 393,4 hektare. Ado 3 danau nan tabantuak dari bakeh galian panambangan batu baro di Resort Wisata Kandi, yaitu Danau Kandi, Danau Tanah Hitam, dan Danau Tandikek. Selain itu, juo tadapek wahana rekreasi kaluargo nan dikenal dengan namo Waterboom Sawahlunto.[21]
Ulahrago[suntiang | suntiang sumber]
Di kota iko tadapek lapangan pacuan kudo milik pamarintah satampek nan banamo Lapangan Pacuan Kuda Bukit Kandih. Satiok tahunnyo disalnggarokan lomba pacuan kudo di lapangan iko. Lapangan pacuan kudo salueh 39.69 hektare tasabuik mampunyoi track pacuan kudo sapanjang 1.400 meter jo leba 20 meter dan dapek manampuang sakitar 30.000 panonton.[22] Salain itu, kota iko juo mampunyoi arena road race salueh 10 hektare dengan track lintasan baaspal hotmix sapanjang 1,2 km dan alah barstandar nasional.
Kota Sawahlunto tamasuak kota nan manjadi bagian dari tahapan palombaan balap sapeda Tour de Singkarak. Pado Tour de Singkarak 2011, kareta uok wisata batanago batu baro nan dek masyarakat satampek dinamoi Mak Itam dipakai untuak mambaok pambalap sapeda manuju lokasi start etape 5a di Silungkang.[23] Dalam tigo kali panyalanggaroan ajang balap sapeda Tour de Singkarak, kota Padang taruih manjadi titik start palombaan. Namun untuak tahun 2012 titiak start lomba dipindahkan ka kota Sawahlunto, sadangkan Padang sabagai ibu kota Sumatera Barat dijadikan titiak finish lomba.
Kota Kamba[suntiang | suntiang sumber]
Rujuakan[suntiang | suntiang sumber]
- ^ a b sumbar.bps.go.id Profil Kota Sawahlunto
- ^ www.tempo.co Tour de Singkarak 2012 Dimulai dari Sawahlunto. Tempo. Diakses pado 3 Februari 2012.
- ^ Andi Asoka (2005). Sawahlunto, Dulu, Kini dan Esok: Menyongsong Kota Wisata Tambang yang Berbudaya. Pusat Studi Humaniora (PSH), Unand Kerja Sama dengan Kantor Pariwisata, Seni dan Budaya, Kota Sawahlunto, Sumatera Barat. ISBN 978-979-3723-50-1.
- ^ Hendrik de Greve, Willem (1871). Het Ombilien Kolenveld in de Padangsche Bovenlanden en Het Transportstelsel op Sumatra’s Westkust.
- ^ Profil Daerah Kabupaten dan kota. Penerbit Buku Kompas. 30 Agustus 2001. ISBN 978-979-709-009-8.
- ^ www.sawahlunto-tourism.com Sekilas Tentang Sawahlunto. Portal Resmi Pariwisata Kota Sawahlunto. Diakses pada 29 Januari 2012.
- ^ www.kompasiana.com Urang Rantai, Elegi Miris Kota Sawahlunto. Diakses pada 29 Januari 2012.
- ^ www.sawahlunto.go.id Meningkatkan Kompetensi Siswa Dengan Pelatihan Bahasa Inggirih. Diakses pado 11 Juli 2010.
- ^ nisn.jardiknas.org Rekap data
- ^ Sjafrizal. Ekonomi Regional. Niaga Swadaya. ISBN 978-979-17475-2-3.
- ^ Colombijn, Freek. Paco-Paco (Kota) Padang. pp. 65.
- ^ www.investor.co.id Sawahlunto Kembangkan Wisata Tambang dan Sejarah Kota Lama. Diakses pado 29 Januari 2012.
- ^ www.okezone.com Pelajari Sejarah Warisan Kolonial di Sawahlunto. Diakses pado 29 Januari 2012.
- ^ www.thearoengbinangproject.com Gedung PT Bukit Asam Unit Pertambangan Ombilin. Diakses pado 29 Januari 2012.
- ^ www.indonesia.travel/id Sawahlunto: Kota Tua Bernuansa Pertambangan. Diakses pado 29 Januari 2012.
- ^ www.hariansumutpos.com Pembangkit Listrik Jadi Masjid. Diakses pado 29 Januari 2012.
- ^ www.thearoengbinangproject.com Masjid Agung Nurul Islam. Diakses pado 29 Januari 2012.
- ^ www.kompas.com Sawahlunto, Kota Arang yang Terjaga. Diakses pado 29 Januari 2012.
- ^ www.sawahlunto.go.id Orang Rantai dari Tambang Batubara Sawahlunto. Diakses pado 29 Juni 2010.
- ^ www.sawahlunto.go.id Kebun Binatang. Diakses pado 11 Juli 2010.
- ^ www.kompas.com Sawahlunto Akan Bangun "Skylift". Diakses pada 29 Januari 2012.
- ^ www.kompasiana.com Sawahlunto Bukan Sekedar Batubaro. Diakses pado 29 Januari 2012.
- ^ www.okezone.com Mak Itam Semarakkan Tour De Singkarak, 5 Juni 2011. Okezone.com. Diakses pado 13 Desember 2011.
- ^ Herwandi (2007). Sawahlunto dan Malaka: Kerjasama Kota "Kembar" dalam Bidang Pengelolaan Sumberdaya Budaya. http://repository.unand.ac.id/2369/. Diakses pado 28 Desember 2012.
Pautan lua[suntiang | suntiang sumber]
- Caliak panduan wisata Kota Sawahlunto di Wikivoyage
- (Indonesia) Situs web resmi Kota Sawahlunto


text:
Bupati
Bupati dalam konteks otonomi Daerah di Indonesia adolah kapalo daerah untuak daerah kabupaten. Surang bupati sapangkek jo wali kota, yakni kapalo daerah untuak daerah kota. Pado dasanyo, bupati punyo tugeh jo wewenang mamimpin panyalanggaroan daerah manuruik kabijakan nan ditetapkan basamo DPRD kabupaten. Bupati dipiliah dalam ciek pasangan sacaro lansuang dek rakyat di kabupaten satampek. Bupati marupokan jabatan politis (karano diusuakan dek partai politik), dan bukan Pagawai Nagari Sipil.
Sabalun tahun 1945 gala bupati sabananyo hanyo dipakai di pulau Jawa, Madura, jo Bali. Dalam bahaso Ulando, bahaso administrasi rasmi pado maso Hindia Ulando, bupati disabuik sabagai regent, dan istilah ikolah nan tapakai sabagai padanan bupati dalam bahaso Inggirih[1]. Samanjak kamardekaan, istilah bupati dipakai untuak manggantikan regent saluruah wilayah Indonesia.
Rujuakan[suntiang | suntiang sumber]
- ^ Sabatuanyo dalam bahaso Inggirih, regent, dari bahaso Parancih régent, manunjuak surang nan mamimpin karajaan salamo rajo nan batahta masih di bawah umur.
Pustaka[suntiang | suntiang sumber]
- Bertrand, Romain, Etat colonial, noblesse et nationalisme à Java, Karthala, 2005
- Soemarsaid Moertono, State and Statecraft in Old Java, Cornell University Modern Indonesia Project
- Sutherland, Heather, "Notes on Java's Regent Families: Part I" in Indonesia, Volume 16 (October 1973), 113-147


text:
Event yang telah diadakan di Lawang Park diikuti berbagai kalangan seperti perusahaan, sekolah, instansi pemerintahan, dharma wanita, perkumpulan keluarga. Beberapa di antaranya adalah:
OUTBOUND TRAINING / FUN GATHERING :
1. Outbound PT. Waskita Karya
2. Outbound KPU Kabupaten Solok
3. Homestay + Arung Jeram Siswa SMA Negeri 3 Padang
4. Fun Gathering Staf dan Pimpinan PT. Minang Agro
5. Homestay + Jungle Tracking Siswa SMA Negeri 12 Padang
6. Fun Fly dan Outbond PT.Antens Wisata ( Malaysia Paragliding Club )
7. Fun Fly Paralayang Uni Emirate Arab Paragliding Club
8. Kejurnas Paralayang TKM 2011
9. Outbound Pimpinan dan staf PT Alga Solok
10. Outbound Pimpinan dan Staf PT Rangkiang Wisata Sumbar
11. Super Camp Ambassador PT. Telkomsel Se Sumbar – Riau – Jambi
12. Pelatihan Siaga Bencana Yayasan Jemari Padang
13. Family Day PT Minang Agro
14. Outbound Training + Jungle Tracking Manager PT Minang Agro
15. Outbound Training + Jungle Tracking PT Pertamina Padang
16. Homestay Crew Film Negeri 5 Menara
17. Outbound Training Komisioner dan Staf Komisi Pemilihan Umum Sumatera Barat
18. Fun Gathering Pimpinan dan Staf FIF Bengkulu
19. Halal bi halal guru SMA Negeri 7 Padang
20. Outbound Musyawarah Kerja Kepala Sekolah Swasta se Kota Padang
21. Student Leadership Program SMA Don Bosco Padang
22. Outbound Training PT. Asuransi Asra padang
23. Family Gathering ISI Padang Panjang
24. Outbound Training Siswa SMA 1 Bukittinggi
25. Outbound Training PT. Unilever padang
26. Outbound Training PT. Astra ACC Pekanbaru
27. Family Gathering Karyawan Toko Hoky Padang
28. Latihan Dasar Kepemimpinan SMA Don Bosco Padang
29. Family Gathering PT. Garuda Indonesia
30. Outbound Training Radio Classy FM
31. Outbound PUSDIKLAT BRI Padang
32. Outbound Training Bank BII Padang
33. Latihan Dasar Kepemimpinan SMA 10 Padang
34. Family Gathering Duta Keramik
35. Outbond Training BANK MANDIRI PADANG
36. Latihan Dasar Kepemimpinan SMA 12 PADANG
37. YOUTH Leadership Program SMP Maria Padang
38. Team Building Jurusan Kesehatan Masyarakat Unand Padang
39. Coorporate Outbound Bank BTN Pekanbaru
40. Outbond Training SMP Negeri 1 Padang
41. Latihan Dasar Kepemimpinan SMP Labschool Jakarta
42. Family Gathering Bank Mega Bukittinggi
43. Outbound Training Guru SMP 1 Sei. Sarik, Padang Pariaman
44. Outbound Training Garda Oto Padang
45. Outbound Training ACC Pekanbaru
46. Youth Leadership Program SMP Frater Padang
47. Family Gathering Guru SMP Maria Padang
48. Homestay Bank Mega Padang
49. Family Gathering IAIN Padang
50. Outbound Training + Jungle Tracking PT Total Indonesia Kalimantan
51. Family Gathering PT Semen Padang
52. Homestay Guru SMP Sungai Sarik
53. Outbound Training PT. Sapta Confidence Padang
54. Outbound Training Inul Vista Padang
55. Homestay Astra Internasional Daihatsu
56. Fullday Gathering P3GS PLN Padang
57. Outbound Training PT Unilever Padang
58. Outbound Training + Jungle Tracking Balai Kehutanan Siberut Mentawai
59. Family Gathering Transgasindo
60. Homestay SMA Negeri 1 Padang
61. Outbound Training Bidikmisi Politeknik Negeri Padang
62. Reuni Alumni SMA Negeri 1 Bukittinggi
63. Outbound Training PT LG Padang
64. Outbound Training BRI Pasaman
65. Outbound Training + Program Penanaman Pohon KPP Pratama Solok
66. Outbound Training + Jungle Tracking IPDN Kampus Sumatera Barat
67. Outbound Training Dealer Bahagia Motor Pasaman
68. Outbound Training Satkerpam Dinas PU Sumbar
69. Employe Gathering Dinas Pendidikan Kota Padang
70. Employe Gathering Universitas Islam Indragiri Hilir
71. Outbound Training Stain Curup, Bengkulu
72. Youth Leaderhip Program SMP Maria Padang
73. Outbound Training MDP Talent Pool for Manager Bank Nagari Cabang Utama Padang
74. PT. Huawei Pekanbaru
75. Bank BRI Syariah Pekanbaru
76. Konsolidasi PT Garuda Indonesia dan PT Pertamina (persero) Jakarta
77. Akbid Alifah Padang
78. Stikes Poltekes Padang dan Bukittinggi
79. Trip Observasi SMPN 2 Solok
80. Pelatihan Pemanduwisata Muda Dinsa Pariwisata Agam
81. STIKES Mercujaya Bakti Padang


text:
Oi kampuang nan jauah dimato …
Oi kampuang, kampuang nan jauah, jauah lah dari mato
Oi kampuang, kampuang nan jauah, jauah lah dari mato
Ba bukik ba Gunuang Marapi, Singgalang, Kurinci
Ba Aia Mancua ba Danau Singkarak jo Maninjau
Oi kampuang nan jauah di mato
Si upiak takana lah juo
Oi takana, takana jo kawan-kawan nan lamo
Oi takana, takana jo kawan-kawan nan lamo
Sangkek den basuliang-suliang karajo sampai lah sanjo
Takana ayah induak sanak adiak malah kasadonyo
Oi kampuang nan jauah di mato
Si upiak takana lah juo …
Rang kampuang yo, rang kampuang yo banyak nan elok-elok
Rang kampuang yo, rang kampuang yo banyak nan elok-elok
Tuo mudo gadih jo bujang bagotong royong
Sakik sanang samo-samo rato marasokan
Oi kampuang nan jauah di mato
Si upiak takana lah juo …
(Ciptaan Asbon Madjid, Dipopulerkan oleh Juni Amir – Orkes Gumarang)
©ourtesy of http://laguminanglamo.wordpress.com/


text:
Jambi Blog Posts
Judul Lagu : Samo Samo MabukCiptaan : Ujang FrancisUhang lah sulak adik uhang puladangButanm padi adik dingan timakoButanm padi adik dingan timakoHati ku mabuk adik siang ngan malamMabuk di tubuh adik si badan ikoMabuk di tubuh adik si badan ikoPanda...
by Jamaris Melayu
on Aug 18, 2014
Judul Lagu : Nantik JanjiCiptaan : Ujang FrancisTirebang timggi kumbang kau ni kumbangBungo lah ayo bu kandang tinggi pandakBungo lah ayo bu kandang tinggi pandakKasih lah gilo pendam lamo tipendamSiang ngan malam jadi ku mimpi pandakSiang ngan malam...
by Jamaris Melayu
on Aug 18, 2014
Judul Lagu : Munuduh UwoCiptaan : Afnir HonoristPiyolah adik munuduh uwoKito buduo lah lamo putuh bumudoUhang mana gawe uwo keno tuduhUhang mana gawe uwo keno tuduhPiyolah uwo idak ndak ngato iyoKayolah lupo gawe di Kayu AroSudah mana gawe idak tangg...
by Jamaris Melayu
on Aug 18, 2014
Judul Lagu : Ku Kenang KenangCiptaan : Ujang FrancisKu kenang kenang tibayang bayangMaso ngan lamo bukasih sayangMulut ngan manih samo bujanjiHidup ngan mati bucerai janganApo punghalang samo ditempuhBia bucerai nyawo ngan badanBia bucerai nyawo ngan...
by Jamaris Melayu
on Aug 18, 2014
Judul Lagu : Kajang MingkuangCiptaan : RadinalPayah burakit pinang sebatangTibo di teluk menjadi duoPayah burakit pinang sebatangTibo di teluk menjadi duoPayah busakit dagang manumpangIntan ku peluk nyo lepeh jugoPayah busakit dagang manumpangIntan k...
by Jamaris Melayu
on Aug 18, 2014
Judul Lagu : Cinto TipendamCiptaan : Netti HonoristCubo dipiki dulu sebelum ngato ku cintoAdik uhang dak punyo butambah hinoAdik uhang dak punyo butambah hinoKayo uhang tipandang hidup biaso senangManolah mungkin emas bucampu loyangManolah mungkin em...
by Jamaris Melayu
on Aug 18, 2014
Judul Lagu : Busabar KiniCiptaan : Danil GuntaraSeribu luko pahit tirasoDimaso kito dalam bucintoBia lah ini kupendam suhangWalaupun pedih raso di hatiKalu busayang katokan sayangKalu dak suko kato dak sukoPado nyo aku timakan hatiUlah nyo kayo makin...
by Jamaris Melayu
on Aug 18, 2014
Judul Lagu : Apo Agoi Adoik RindauCiptaan : Mbuk G. Awo/MulyadiJange hatai rusauh jugeBie bulengk bugantoi matoharaiRindau ridek tatuka jugeSayang ridek tagentoi sebotKaseh nan lamo ridek talupoKuwak ratai bulindew ribewKareno umo akau mungalahSebot...
by Jamaris Melayu
on Aug 18, 2014
Lowongan Kerja Di Jambi September 2014 Terbaru - Lowongan Kerja Terbaru . Pada kesempatan kali ini admin akan memberikan informasi seputar Loker Terbaru dari perusahaan Swasta dan Indonesia. Tidak ketinggalan juga info Lowongan Kerja BUMN, Lowongan...
by pusatloker.info
on Aug 18, 2014
Judul Lagu : Uwo Lah Kawin PuloCiptaan : H. Amril, DPIBanyaklah kudo di mulah muo anakNampak nirelah kudo uwoKu aeh ngan belang tigoNampak nirelah kudo uwoKu aeh ngan belang tigoDapat burito darilah uhang banyakKatolah di burito uwoKu aeh kayo kawin...
by Jamaris Melayu
on Aug 18, 2014
Judul Lagu : Ulah Hang TuoCiptaan : MustafaNangih lah pueh nangihHancu hati mulepeh adikIbonyo hati kami ngan tingganTabayang adik dirantau uhangIbonyo hati kami ngan tingganTabayang adik dirantau uhangTabanyang maso maso ngan lamoMaso bujalan bubimb...
by Jamaris Melayu
on Aug 18, 2014
Informasi Lowongan Kerjaan Jambi September 2014 Terbaru - Telah banyak kami sampaikan informasi mengenai Lowongan Kerja Terbaru yang ada di indonesia, Semata – mata untuk membantu anda yang sedang mencari pekerjaan.Berikut ini adalah Infor...
by lowongankerjaone
on Aug 17, 2014
Judul Lagu : Butale Dalon BucintoCiptaan : IrwansyahKalo ruwo cintoLasi badon radoikCubea dangea kinaiRadoik dibutalea talea maso duleuDalon butalea kito bucintoKito bucinto dalon butaleaDalon butalea kito bucintoKito bucinto dalon butaleaKalo radoik...
by Jamaris Melayu
on Aug 16, 2014
Judul Lagu : Bujang PumalehCiptaan : UsmaldiJauh bujalan banyak kupandangKumudik lapeh ilie tilampauSikula idak jadi pengangguranBusubok kanti mabuk-mabukkanSikula idak jadi pengangguranBusubok kanti mabuk-mabukkanTiaplah ahi tegak di simpangIlie lah...
by Jamaris Melayu
on Aug 16, 2014
Judul Lagu : Basulauh Tengoh HaraiCiptaan : Mbuk G. Awo/MulyadiKusimapauh kakai kuminta ma'raufKahendok hatai rideklah sampeKaseh bupisah ditengo jelenkRembauh disambau idek takejeBadenk taraso tabue ideakHatai buribei raso ndok hilangIdek di tuhauk...
by Jamaris Melayu
on Aug 16, 2014
Judul Lagu : Tinam DikayoCiptaan : Eddi HartoniLah lamo nian kito idak busuoLah rindu nian kami di badan kayoLah rindu nian kami di badan kayoSelamo kayo pegi kurantau uhangHatiku usuh bilo tinam dikayoSame nyo kayo ngalih ku lain puloElah ku kimak p...
by Jamaris Melayu
on Aug 16, 2014
Judul Lagu : Tatangkap BasahCiptaan : SaydinaDak do ba hape awak pagunoNamun ba hape awak taniayoKareno sering nan salah gunoNelpon cewek entah dimanoBaru SMS bibi batanyoNan abang SMS itu siapoTapaso awak kini mangicohnyoItu kawan awak kagejoSakali...
by Jamaris Melayu
on Aug 16, 2014
Judul Lagu : Rindu Nak BusuoCiptaan : HendrizalAdik layangkan pandangan jauh-jauhImaknyo nampak tapian cintoNamun di hati butambah hancuRindu di hati dak ado ubatnyoNtah dimano muaro cintoSampailah minin agi muncariMusim pobilo kito busuoRindu di hat...
by Jamaris Melayu
on Aug 16, 2014
Judul Lagu : Muratap BadanCiptaan : RevelmiWahai kayo banyak cubo kayo dengaCubo kayo dengan aku di muratapDi muratap nasib untung badan akuDi muratap nasib untung badan akuAgi aku kecik lah di bao ayahDimunyambut upa lah diladang uhangMiki untuk aku...
by Jamaris Melayu
on Aug 16, 2014
Judul Lagu : Murando MudoCiptaan : Mukhtar HadistKoto Iman jalan mundakiJalan terus ke Koto PetaiKami lepeh pegi muncahi, ah sayang aeh...Piyo tinggan di Tanjung BalaiKami lepeh pegi muncahi, lah sayang aeh...Piyo tinggan di Tanjung BalaiUhang munuai...
by Jamaris Melayu
on Aug 16, 2014


text:
A B C D E F G H I J K L M N O P Q R S T U V W X Y Z All
A
Adi, Kusworo, Magister Sistem Informasi Program Pascasarjana Universitas Diponegoro, Semarang
Adi, Kusworo, Jurusan Fisika, Fakultas Sains dan Matematika Universitas Diponegoro, Semarang
Adi, Kusworo, Jurusan Fisika, Fakultas Sains dan Matematika, Universitas Diponegoro, Semarang (Indonesia)
Adi, Kusworo, Jurusan Fisika, Fakultas Sains dan Matematika Universitas Diponegoro, Semarang
Agustin, Maria, Program Studi Sistem Informasi, Politeknik Negeri Sriwijaya, Palembang
Al Amin, Imam Husni, Faakultas Teknologi Informasi, Universitas Stikubank, Semarang
Amin, Fatkhul, Fakultas Teknologi Informasi, Universitas Stikubank, Semarang
Aryanti, Aryanti, Departement of Telecommunication engineering State Polytechnic of Sriwijaya Palembang, Indonesia 30139
1 - 9 of 9 Items
ISSN: 2088-3587


text:
Pengadaan Kategori Jasa Konsultansi
Pengadaan Sistem Informasi Manajemen PBB-2 dan BPHTB Kabupaten Konawe
Seleksi Umum Jasa Konsultansi Perencanaan Pembangunan Gedung Kuliah Fakultas Ilmu Pendidikan Universitas Negeri Makassar TA. 2014
Penyusunan Rencana Tata Ruang Kawasan Strategis Kabupaten (KSK) Kebun Raya Lemor
Penyusunan Rencana Tata Ruang Kawasan Strategis Kabupaten (KSK) Agropolitan Sembalun (Lanjutan)
Verifikasi Data RTS PPLS 2011 Kab. Balangan
Pengadaan Jasa Konsultansi Penyusunan Dokumen RDTR Kawasan Strategis Kota Gorontalo
Pengawasan Pembangunan dan Pemasangan SBNV
Kategori Pengadaan
Kualifikasi Usaha
Peraturan Presiden No. 54 Tahun 2010


text:
Mintak mahop la yo, sado-o sedaro2 sekelien.. lah lamu indo menulieh.. banyak sang ondak di buek.. iko ha, 9/10 arito, awak baru lopeh besalin.. anak janten.. Mohamed Afwan Rafiqi.. lah mulo cuti 3 bulen ko, iko la ha baru dapek menulieh.. di opis lek, jangen disobuik2.. nampak urang awak menulieh di blog nante, di kato urang awak maken gaji buto pulo noh? Eee... sekialah lek.. setaket ito sang, indo mengapo ndoh.. me konu pulo tindaken tatatertib?? ondeik!! simpang malaiket ompek puluoh ompek lek...
Sebona-a ako ko indo tau apo nak ditulieh ke.. tapi ondak yuo menulieh.. ito te bak nongko berandei.. ontah apo-apo yang kelua.. tadak "idea" hehe.. FB Rao pun lah lamu indo ku loti.. apo la kaba kawen2 sedaro2 disinun agak-a.. Udah la dolu, yo.. isuok-isuok, ado "idea" yang elok2 sikit, bulieh la ako menulieh laei di siko..
Salom..


text:
What does FIKTM mean?
FIKTM meaning is defined below:
Share this picture: Tweet
Slang terms with the same meaning
- FHUI - Fakultas Hukum Universitas Indonesia (Faculty of Law, University of Indonesia)
- FISIP - Fakultas Ilmu Sosial dan Ilmu Politik (Indonesian: Faculty of Social and Political Sciences)
- FISIPOL - Fakultas Ilmu Sosial Dan Ilmu Politik (Indonesian: Faculty of Politic and Social Science)
- FKIP - Fakultas Keguruan dan Ilmu Pendidikan (Indonesian: Teacher Training and Science Education Faculty)
- FKMUI - Fakultas Kesehatan Masyarakat Universitas Indonesia (Indonesian: Faculty of Public Health University of Indonesia)
- FNGT - Fakultas Non Gelar Teknologi (Indonesia)
- FPTK - Fakultas Pendidikan Teknologi Dan Kejuruan (Indonesian: Faculty of Technology and Vocational Education)
- FTP - Fakultas Teknologi Pertanian (Indonesian: Faculty of Agricultural Technology)
- FPIK - Fakultas Perikanan dan Ilmu Kelautan (Indonesian: College of Fisheries and Marine Sciences)
- FIB - Fakultas Ilmu Budaya
- FIA - Fakultas Ilmu Administrasi
- FIK - Fakultas Ilmu Keolahragaan
- FIK - Fakultas Ilmu Komputer
- FIP - Fakultas Ilmu Pendidikan
- FKIK - Fakultas Keguruan Ilmu Keolahragaan
- FPIPS - Fakultas Pendidikan Ilmu Pengetahuan Sosial
- FTI - Fakultas Teknologi Industri
- FTK - Fakultas Teknologi Kelautan
- JTM - Jurnal Teknologi Mineral
- ftm - Fakultas Teknologi Mineral